text:
Napoleon Bonaparte umwarimu, umwami w’abami, umujenerali w’umurwanyi wabayeho hagati y 1769 n’ 1821, yaranze intangiriro y’igihe turimo (Epoque Contemporaine).
Yavutse kuwa 15 Kanama 1769 ahitwa Ajaccio kuri kimwe mu birwa by’u Bufaransa biherereye mu Nyanja ya Mediteraniya, atabaruka kuwa 5 Gicuransi 1821 ku kirwa cyitwa Saint Helene. Napoleon Bonaparte ni mwene Carlo Bonaparte na Leatitia Ramolino. Napoleon Bonaparte yashakanye na Josephine De Beauhamais, umugore w’impinduramatwara wanagaragaye mu cyiswe “consulat”.
Napoleon ntitwamuvuga tutabanje kuvuga revolution Française (impinduramatwara y’abafaransa) nk’imwe mu mpinduramatwara ikomeye mu mateka y’isi, nk’imwe mu mpamvu zatumye haduka ikirangirire mu mateka y’isi, Napoleon Bonaparte. Muri iyi mpinduramatwara humvikanye cyane abaturage b’abakene (sans curottes) barwanyaga umwami Louis XVI n’agatsiko k’abakire (bourgeois et clerges).
Impinduramatwara yarabaye ku isonga humvikana umugabo Robbes Pierre ndetse na bazakoraho Guillotin aliyasi Kamegeri kubera icyuma yakoze cyo kwica abari ku ngoma ya Louis XVI bakabanza kukimwicisha kugira ngo barebe ko gikora neza. Louis XVI n’umugore we Marie Antoinnette na bo baje kunyongwa.
Hasimburanye abantu benshi ariko rubanda bakomeza kubaho nabi. Nibwo umugabo Napoleon wari ku rugamba mu Misiri yasigiye bagenzi be inshingano zo gukomeza kuyobora urugamba hanyuma we arataha ajya gukora coup d’etat (guhirika ubutegetsi), nyuma yo kwivuga ibigwi, gushyira mu bikorwa ibyo yemereye abafaransa mu gihe gito cyane, bati noneho dore “revolution”.
Mu kwezi k’Ugushyingo 1799 ubwo yari afite imyaka 30 gusa yashyizeho icyitwaga consulat twabonye haruguru, yagombaga kuyobora u Bufaransa mu nzibacyuho kugeza mu 1804 akaba yarafatanyitje na Roger Ducos, Sieyes, Eugene Viceroy, Hortense na Josephine wa mugore we wafatwaga nk’umugore w’impinduramatwara. Ngabo abagabo n’umugore bashyize mu bikorwa coup d’etat twabonye haruguru.
Aba bantu bihutiye gushaka umubano n’ibihugu byari bikomeye kurusha ibindi ku mugabane w’uburayi: Autriche n’Ubwongereza kugira ngo bidakoma mu nkokora umugambi w’iyo Repubulika yajegajegaga. Ikindi bihutiye ni uguha agaciro impirimbanyi z’impinduramatwara nka Lafayette Barrere na Lazare Carmot wanahise aba Minisitire w’Intambara, ikintu ibihugu by’I Burayi bitahaye agaciro kandi byari bigiye kugira ingaruka mu isi y’icyo gihe.
Mu 1804 consulat yarangije imirimo yayo maze Napoleon atangaza ko abaye empereur (umwami w’abami) w’u Bufaransa, noneho ibihugu by’i Burayi bitari byishimiye Repubulika bibisamira hejuru ndetse bimwe muri byo nk’Uburusiya, Autriche, Sweden n’Ubwongereza byihutiye kwemeza Napoleon nk’umwami w’abami w’u Bufansa ndetse batangira kumwita umuvandimwe ariko ntibamenya ko bari kumutegurira inzira yo gutera benshi muri bo.
Mu mwaka yabayemo umwami w’abami, mu mwaka yiswemo umuvandimwe, yafatanyije n’Ubutaliyani batera Autriche. Kuko yifuzaga gufata Vienne (umurwa mukuru wa Autriche) vuba cyane, yaremye imitwe itatu y’ingabo maze atera Autriche.
Mu ntangiriro y’urugamba yagenderaga kuri zimwe mu nteruro zagize ingaruka ku bihugu hafi ya byose by’i Burayi zirimo iyagiraga iti “la mort n’est rien mais vivre vaincu et sans gloire c’est la mort toujour”, bishatse kuvuga ko urupfu ntacyo ruvuze ahubwo ko guhora utsindwa nta ntsinzi ari ugupfa iteka ryose. Izo nteruro, ukongeraho inzozi yari yararose akiri umwana ko azayobora isi yo mu gihe cye, mu gihe abenshi bazifataga nk’ikinyoma we yazifashe nk’ukuri ku rugero umuntu wese atakwiyumvisha. Ubwo yamaraga gutsinda Autriche ari i Vienne nibwo yashatse umugore wa kabiri Marie Louise.
Ubutwari no gutsinda byaranze Napoleon Bonaparte
Napoleon yari intwari kandi yagize uruhare runinini mu mibereho y’isi dutuye mu rwego rwa politike, rw’imibereho myiza ndetse n’ubukungu ku buryo abafaransa benshi bavuga ko iyo Napoleon adapfa akiri muto buri Mufaransa ubu aba ari umukire babihera k’ukuntu politike ye ya mpatsibihugu yazamuraga imibereho ya rubanda rugufi. Napoleon yabaye umwami w’abami w’umurwanyi ugereranyije n’abandi nka ba Charmagne, umwami w’abami w’Ubudage.
Umwarimu umwe w’amateka witwa Goethe yagize ati: “ Napoleon yumvaga isi yabyazwa umusaruro birushijeho noneho rubanda rwa giseseka rukabona imirimo yatuma bazamuka bakagera ku rwego ruruse urwo bari bariho”.
Napoleon yashyizeho amategeko mboneza mubano ndetse n’amategeko mpanabyaha ayita “Code Napoleonienne”. Ayo mategeko akaba na magingo aya akoreshwa mu bihugu byose byo ku isi.
Igitabo “La grande revolution du monde” kigira kiti “Mu Bufaransa bwa Napoleon, ubukungu bwarazamutse ateza imbere uburezi ndetse arwana intambara nyinshi, agenda yigarurira ibihugu byinshi. Kugeza aho bari basigaye bamwita umugabo urangwa n’intsinzi (un homme victorieux)”.
Ibihugu byinshi by’i Burayi byari bigiye kuba amateka kuko igihugu cyose yigaruriga kisangaga kigiye kujya gitanga raporo i Paris. Kugira ngo agere kuri ibyo byose byasabaga abasirikare benshi bashoboye, buri Mufaransa ufite hagati y’imyaka 20 na 25 yagombaga kuba umusirikare, ufite impamvu cyane cyane ababaga bashatse abagore vuba bishyuraga amafaranga nk’umusimbura wabo. Mu 1804 yari afite ingabo zigera kuri 2 613 000 ukongeraho izindi z’ibihugu yagendaga yigarurira.
Napoleon Bonaparte atangira gucogora
Iyo Napoleon Bonaporte yigaruriraga igihugu yacyomekaga ku ubwami bw’u Bufaransa, buragenda buba bunini nk’uko yabyifuzaga rwose, ariko yibagirwa ko ari gushaka gukora igihugu kimwe cy’abaturage bavuga indimi zitandukanye ndetse bakagira n’imico n’amadini bitandukanye. Aha niho yigeze kwibeshya ngo: “ Je suis primus interpares” bishatse kuvuga ngo ndi uwa mbere mu guhuza cyangwa se kunga abantu batandukanye. Kugeza aho muri ‘les grogneurs’ (ingabo zarindaga umwami w’abami Napoleon) hinjiyemo n’ingabo z’amahanga mu rwego rwo kugaragaza ko abaturage b’ubwami bw’u Bufaransa bushya ari bamwe.
Kubera guhimbarwa n’intsinzi no gushaka gushyira mu bikorwa inzozi ze kandi ari inzozi nyine, abigiranye ubuhubutsi atera Uburusiya mu gihe cy’itumba. Niho yahuriye n’umujenerali ukomeye cyane, intwaro Abarusiya bakubitisha buri muntu wese wageragezaga kubatera abigiranye ubuhubutsi nk’ubwo Napoleon yagize.
Abarusiya batari bashoboye guhangana n’iyo ntwari yo mu kinyejana cya 19 bahisemo gusiga Moscow barahunga ubundi batwika imyaka yose yari mu mirima. Ubwo Bonaparte yateraga yarinze agera i Moscow asa n’uri kwasa ikiziranyenzi cyangwa ikibonobono ariko ntiyari azi ko ategerejwe na general Hiver.
Uyu mujenerali wagize Napoleon ayo ifundi yagize ibivuzo, ntiyari yiteguwe ko bashobora guhura. Napoleon yajyanye ingabo 500 000 atahana ibihumbi 30 000, ngiyo intandaro yo gutsindwa urugamba rwanyuma yarwanye. Maze ibihugu by’i Burayi bitari byishimiye izo ntambara bibyuririraho, Napoleon aratsindwa ahungira ku kirwa cyitwa Saint Helene ari na ho yaguye.
Napoleon Bonaparte yatabarutse bavuga ko isi ikize umuntu mubi w’igitugu kandi wari ubangamiye buri kiremwamuntu gituye ku isi. Ariko uko iminsi yagendaga yicuma niko bagendaga bashyira mu bikorwa ibyiza byinshi yari yaranditse ariko akava mu mubiri atabigezeho, nguko uko Napoleon Bonaparte yahindutse umuntu ukomeye isi ya none ifata nk’ikitegererezo (role model).
Igitabo yise Lamentation de Napoleon cyangwa amaganya ya Napoleon gisobanura neza ko ibibi byose yavuzweho atari byo, nkaho yagarutse ku bamwitaga umuntu ukoresha icyenewabo yasobanuye ko yagombaga kubanza agakorana n’abantu yizeye kandi nyuma abagaragayeho ubushobozi buke bavanywe mu kazi basimbuzwa abashoboye. Napoleon Bonaparte washatse abagore babiri Josephine na Marie Louise, yapfuye asize abana 3, Napoleon Francis Charles, Ccharles Leon na Helene Napoleone.


c: text/html

text:
Umuhanzi Jeff Ajay asanga Noble Family church ariryo Torero Imana yamubwiye ko Azagumamo bitewe Nibiranga Apotre Mignone
Yanditswe na
13 July 2018 saa 23:59'
Siboniyo Yussuf wahisemo gukoresha izina ry’ubuhanzi rya Jeff Ajay,umwe mu bahanzi bakizamuka bari gutera intambwe ishimishije muri muzika nyarwanda ihimbaza Imana muri iyi minsi,uherutse kureka kuririmba indirimbo zisanzwe agakizwa yavuzeko ubu itorero yahisemo gusengeramo ari Noble Family Church bitewe n’indagagaciro yabonye k’umushumba waryo Apostre Mignone Kabera.
Uyu muhanzi uririmba injyana ya Afro Dancehall music wmaze igihe kinini yigaragura mu byaha bitandukanye nyuma akaza kubivamo ndetse akareka kuririmba indirimbo z’isi akajya muri Gospel Music yamaze gutangaza ko itorero rye azasengeramo by’iteka ryose nyuma y’igihe kinini amaze agenzura imikorere yaryo ari Noble Family Church .
Umuhanzi Jeef a Jay yavuzeko indangagaciro yabonye kuri Apotre Alice Mignone arizo zatumye ahitamo gusengera mw’itorero ashumbye
Muri aya magambo uyu muhanzi Jeef a Jay yabwiye IYOBOKAMANA.COM ati:"abatari bake bazi ko nakoraga Indirimbo za secular Music ariko nyuma nkaza guhindura bite we n’ibitangaza By’Imana Niboneye n’Amaso yanjye bamwe nagiye mbibabwira abandi barabyiboneye ndetse ubuhamya buri kuri Youtube kandi bwagiye bufasha abantu benshi kuburyo nsigaye mbona feed back kuva mu gihugu no Hanze y’igihugu.
Nkimara gukizwa nagerageje guteranira ahantu hatandukanye ariko simpiyumvemo
Ijoro Rimwe nibwo umwe mu basanzwe ari inshutiyanjye ariko usanzwe asengera muri iri torero rya Noble Family Church yampamagaye arantumira ambwira ko bafite amasengesho maze njyayo mpagirira ibihe byiza ntazibagirwa".
Uyu muhanzi yakomeje agira ati :"natangajwe n’inyigisho nahasanze zaranyubatse ku buryo ari nabwo nahise nkora Indirimbo yanjye ya mbere natangiriyeho muri Gospel yitwa IGICUKU CYANYUMA irimo no gukundwa kurusha uko nabitecyerezaga bite we n’ubutumwa burimo.
Inyigisho no guca bugufi kwa Apotre Mignone Kabera nibyo byatumye Jeff a Jay amuhitamo nk’umushumba we
Undi munsi nza kujya Kuri Noble Family mpasanga inyigisho zidasanzwe byanteye kwibaza cyane Ku mpano y’umushumba kuko mu gihe cyose namaze mpateranira nagiriye umugisha kuri Apotre Migonone kubera uburyo yigisha ijambo ry’Imana mu buryo bwuje inyurabwenge kandi akaba umuntu utishyira hejuru nk’abandi bayobozi b’amadini n’amatorero njya mbona hanze aha".
Nyuma rero yuko Nshimishijwe n’urukundo nasanze muri iri torero ubufatanye n’ibindi byinshi nabonye harimo n’igikorwa bajya bagira cya THANKS GIVING buri mwaka ndeba ukuntu ntakurobanura biba muri iri torero ndetse nkanareba imyitwarire y’uyu mushumba nsanga rwose yambera umushumba kubwingeso ze Nziza arabikwiriye.
Nyuma ndi mo nsenga mu cyumba cyanjye nibwo Imana yanyibucyije ubuhanuzi nahawe ubwo nahamagarwaga mbwirwa itorero nzakoreramo umurimo wayo nsanga Ni Noble Family Church bityo nshimishijwe no Kuba mfite umushumba Watoranyijwe N’Imana kandi rwose Imana ikomeze imwongere amavuta n’imigisha ndetse n’ubuhanga bwo gukomeza kutuyobora neza.

robotstxt: allowed

filter: keep


text:
Nyamasheke: Mu giterane cy’imbaturamugabo ,Theo Bosebabireba na Thacien Titus bafashije umuhanzi JMV Biryuwiziritse kumurika Album y’amashusho -Amafoto
Yanditswe na
10 August 2018 saa 08:19'
Mu mpera z’icyumweru twasoje hari taliki 05 Kanama 2018 , umuhanzi Ndayisenga Jean Marie Vianey uzwi kw’izina rya Biry’uwiziritse Umukanda yakoze igiterane cyasize amateka atazibagirana muri aka karere kuko kitabiriwe n’abantu basaga ibihumbi bitanu hakira agakiza abasaga 500 ,uru ruvunganzoka rw’abantu bakaba barazanywe n’igikundirimo uyu muhanzi afite hamwe n’abamufashije Theo Bosebabireba,Thacien Titus n’abandi benshi.
Iki giterane cyitabiriwe n’abayobozi b’itorero harimo uyu Rev.Pastor Mushimiyimana Simeon umubwiriza wa Conference ya Kibogora wasazwe n’ibyishimo
Iki giterane cyabaye ku cyumweru taliki ya 05 Kanama 2018 kibera mu karere ka Nyamasheke mw’itorero rya MLR(Metthodiste Libre au Rwanda) muri Conference ya Kibogora muri Paruwasi ya Ruheru ari naho uyu muhanzi Biry’uwiziritse Umukanda asengera .
Iki giterane kitabiriwe n’abantu basaga ibihumbi bitanu b’ingeri zitandukanye barimo abayobozi b’iri torero ku rwego rw’iyi Paruwasi,Rev.Pastor Mushimiyimana Simeon umubwiriza wa Comference ya Kibogora hamwe n’abahanzi batandukanye barimo uyu JMV Biryuwiziritse Umukanda nyiri kugitegura n’abandi benshi nka JMV Gishyitsi,Marie Gwiza Mukasine ,Musinga JMV ,Iracyaduhetse hamwe n’abahanzi bafite amazina akomeye muri muzika ihimbaza Imana nka Theo Bosebabireba ,Thacien Titus hamwe n’amakorali atandukanye akunzwe muri iyi Conference ya Kibogora no muri iyi Paruwasi ya Ruheru.
Mu kiganiro IYOBOKAMANA.COM twagiranye n’uyu muhanzi umuhanzi Ndayisenga Jean Marie Vianey uzwi kw’izina rya Biry’uwiziritse Umukanda yavuzeko mbere ya byose ashima Imana ko yabanye nawe mu giterane cy’ivugabutumwa no kumurika Album ye ya mbere y’amajwi n’amashusho yise ngo "Biry’uwiziritse Umukanda" .
umuhanzi Ndayisenga Jean Marie Vianey uzwi kw’izina rya Biry’uwiziritse Umukanda yambitswe ingofero n’umuvugabutumwa anamutegeka kuyiririmbana
Ati:"Nukuri Imana yabanye natwe twarayibonye kuko abantu baritabiriye bikomeye kuko aho twagikoreye hari hahuriye abantu basaga ibihumbi bitanu baje kumva ubutimwa bwiza by’akarusho nk’intego y’abakozi b’Imana byaranejeje kubona abantu basaga 100 bakira agakiza ndetse na Album ikamurikwa muri ibi biroli bikomeye ,mbese ndakubiwiza ukuri ko iki giterane cyasize amateka atazibagirana mu karere ka Nyamasheke".
Ibi byashimangiwe na Rev.Pastor Ferdinand umushumba wa Paruwasi ya Ruheru aho mu kiganiro yagiranye na IYOBOKAMANA.COM yavuzeko bashimye Imana cyane kubwo imigendekere y’iki giterane kuko kitabiriwe n’abantu benshi kandi kigasiga umusaruro w’abizera bashya basaga magana atanu.
Uwambaye Lunette ufite CD igiye kumurikwa ni Rev.Pastor Ferdinand
Ati:"Ni ishimwe rikomeye ku Mana ndetse twanashimiye uyu umuhanzi Ndacyayisenga Jean Marie Vianey uzwi kw’izina rya Biry’uwiziritse Umukanda kuko yabaye umuvugabutumwa bwiza akera imbuto nziza zikwiriye abihannye kandi agategura igiterane gikomeye gisize itorero ryungutse intama nshya rwose Imana imuhe umugisha izamuhe n’amakamba atangirika nkuko umuvugabutumwa yamwambitse muruhame ingofero nk’ikimenyetso k’ingororano azabona natagwa isari".
Umuhanzi Ndayisenga Jean Marie Vianey uzwi kw’izina rya Biry’uwiziritse Umukanda ari kumwe n’umufasha we yamuritse Album ye yambere y’amashusho
Umuhanzi Ndayisenga Jean Marie Vianey uzwi kw’izina rya Biry’uwiziritse Umukanda kubera gukundwa kw’iyi ndirimbo ye "Biry’uwiziritse umukanda " ari nayo yitiriye iyi Album y’indirimbo 8 z’amashusho yamuritse kumugaragaro ifite ubutumwa bushimangira ko abantu bakwiriye kuguma kw’isezerano bagategereza Imana kugirango bagere kubyo yabasezeranije .
Uyu muhanzi ni umugabo ufite umugore n’abana bane akaba yaratangiye gukora umurimo wo kuririmba kuva mu mwaka w’i 2003 aho yigaga mu kigo cy’amashuri cya ES Rangiro ho mu karere ka Nyamasheke anayobora Korali nyuma aza gukomereza mu kigo kitwaga IJW(Institue John Weslay de Kibogora) arinaho yarangirije amashuri ye yisumbuye.
Thacien Titus na Theo Bosebabireba bashimangiye amazina aremereye bafite muri muzika ihimbaza Imana mu Rwanda
Thacien Titus wari iwabo kw’ivuko yashimangiye ko amaze kugira umubare mu nini w’abakunzi b’ibihangano bye aho yageraga kuri Stage imbaga y’abantu bose bagahaguruka bakaririmbana nawe indirimbo ze ,aka kebo kanagerewemo Theo Bosebabireba wigaruririye imitima y’abanyarwanda aho muri iki giterane yongeye kwerekwa igikundiro afitiwe aho yashyizwe ku bitugu akaririmba ahetswe n’abasore b’inkorokoro maze nawe s’ukwanzika n’umuziki avayo asiga abantu bose intero ari "Bosebabireba ntiyapfuye aracyariho".
REBA IYO NDIRIMBO JMV YISE NGO BIRYA UWIZIRITSE UMUKANDA:
REBA AMWE MU MAFOTO YARANZE IKI GITERANE :
Umuhanzi Ndayisenga Jean Marie Vianey uzwi kw’izina rya Biry’uwiziritse Umukanda yakoze igiterane cyasize amateka anamurika Album ye y’amashusho yise ngo "Biry’uwiziritse Umukanda"
Thacien Titus mu ndirimbo nk’Aho ugejeje ukora,Bwira Yeu byose ,Mpisha mu mababa n’izindi yemeje abo kwivuko iwabo
Theo Bosebabireba kubera igikundiro yarafite abantu banze ko akandagira hasi aririmba bamuteruye
Abantu bitabiriye iki giterane ari benshi cyane haboneka abasaga magana atanu bakira agakiza
Ibitekerezo byanditswe Kuriyi nkuru
-
Icyo yanditse:
It's hard to come by educated people on this subject, however, you
sound like you know what you're talking about!
Thanks
Here is my homepage: Daftar Id S128 ([Jeffry->http://www.wxy99.com/home.php?mod=space&uid=195264&do=profile&from=space])
-
-
-


text:
Umufasha wa Perezida wa Repubulika, Madamu Jeannette Kagame wari wifatanyije n’abaturage bo mu Ntara y’Amajyaruguru mu kwizihiza umunsi wahariwe umwana w’Umunyafurika wari wahujwe n’umunsi mpuzamahanga wo kurwanya imirimo mibi ikoreshwa abana yahaye umukoro ababyeyi wo kujya baganira n’abana babo bakabatoza kuyobora ibitekerezo byabo neza banashakisha igishya cyatez imbere umuryango ahamya ko ibi bizafasha mu kuba u Rwanda
Ibi umufasha w’Umukuru w’Igihugu yabigarutseho kuri uyu wa Gatandatu, ubwo yari mu murenge wa Nemba, akarere ka Gakenke, mu muhango wo Kwizihiza umunsi wahariwe Umwana w’Umunyafurika wizihizwa buri wa 16 Kamena. Uyu mwaka uyu munsi ukaba wahujwe n’Umunsi Mpuzamahanga wahariwe kurwanya imirimo mibi ikoreshwa abana.
Madamu Jeannette Kagame yavuze ko kwizihiza uyu munsi bikwiye kujyana no guharanira uburenganzira bw’umwana no kurandura inzitizi zibangamira imikurire ye.
Yagize ati “Kwizihiza neza iyi minsi uko ari ibiri, bikwiye kujyana no guharanira uburenganzira bw’umwana no kurwanya inzitizi zose zabangamira imikurire ye, ari nabyo bimufasha kuba umwana wizihiwe kandi wagutse mu mitekerereze no mu myumvire. Uyu munsi turishimira ko urwego mpuzabikorwa rwa gahunda mbonezamikurire y’abana bato rwashyizweho kandi ko rwabashije guhuriza hamwe abafatanyabikorwa bose bagira uruhare muri iyi gahunda.”
Yakomeje avuga kandi ko abana aribo mizero n’imbaraga z’igihugu. Ashimangira ko ari ab’agaciro kandi u Rwanda rubatezeho byinshi
Ati “ Imbaraga zose ababyeyi n’abarezi bashyira mu kwita ku burere bwanyu no kubashakira ubuzima bwiza, nta musaruro zatanga mwebwe mutabigizemo uruhare”
Madamu Jeannette Kagame kandi yavuze ko igihe hakorwa igenamigambi ry’Akarere n’zindi nzego hakwiye kujya habaho guteganyiriza gahunda mbonezamikurire y’Abana bato kuko ari igishoro gikomeye ndetse inyungu zizavamo zizadufasha kubaka u Rwanda rufite ubukungu buhamye bishingiye ku bumenyi bw’abana barwo.
Umufasha wa Perezida wa Repubulika kandi yahaye umukoro ababyeyi wo kujya baganira n’abana babo bakabatoza kuyobora ibitekerezo byabo neza hagamijwe ahamya ko ibi bizafasha mu kuba u Rwanda
Yagize ati “Nk’ababyeyi tugomba kuganira n’abana, kubatoza kuyobora ibitekerezo byabo neza, guhora bashakisha igishya mu guteza imbere umuryango, hakoreshejwe ikoranabuhanga no gusangiza abandi ubumenyi bafite. Ibi bizadufasha kubaka u Rwanda.”
Nk’uko bigaragazwa n’inyigo yakozwe na Minisiteri y’Abakozi ba Leta n’Umurimo mu gihugu hose, kuva mu mwaka wa 2016, abana barenga ibihumbi umunani (8,383) bakuwe mu mirimo itandukanye basubizwa mu ishuri no mu miryango yabo.


text:
POLITIKE Y’U RWANDA
Ubu kuyobora itorero birasaba kwiga Kaminuza no kuba utarakoze Jenoside
Komisiyo ya politike mu nteko ishinga amategeko yasuzumye itegeko rigenga imyemerere, mu ngigo nshya zagarutsweho kugira ngo umuntu yemererwe guhagararira umuryango imbere y’amategeko, aho umuntu uhagarariye itorero agomba kuba afite impamyabumenyi mu by’iyobokamana yemewe yatanzwe n’ishuri ryemwe mu gihugu cyangwa impamyabumenyi ya kaminuza.
Umuyobozi wungirije mu Kigo cy’Igihugu gishinzwe Imiyoborere (RGB), Usther Kayitesi avuga ko iri tegeko ntacyo rihungabanya ko ari ugufasha abashinga amadini kuyobora bafite ubumenyi bubafasha kumvisha abayoboke.
Ati, “Uzashinga itorero ryaba rimwe rinini cyangwa irito, akaba azakora igikorwa cye cya buri munsi cyo kwigisha abayoboke be mu nzego zitandukanye bazagira, uwo agomba kuba afite amashuri, gusa nk’uko byakozwe mu nzego za Leta n’ahandi, kubaka ubushobozi bifata igihe ariyo mpamvu itegeko rigiye gutanga imyaka ine, kugira ngo uwayoboraga atariteguye abanze afate umwanya yige bijyanye n’ubushobozi bwe”
Yakomeje avuga ko umuhamagaro ugomba kujyana n’ubumenyi umuntu afite nk’uko byanditswe mu bitabo bitagatifu ati, “Umuhamagaro ntuvuga ko kugira ubumenyi bidashoboka, Isi turimo irimo ubwenge bwinshi, ibyo amadini n’amatorero bakora bibasaba gushaka abayoboke, ntabwo byaba bikwiye gushaka abayoboke utari ku rwego bumva, kuko iyo uvuze umuhamagaro, usomye mu bitabo bitagatifu abo Imana yahamagaye yanabashoboreshaga gukora uwo murimo”
Bamwe mu bayobozi b’amadini bemeranywa n’iri tegeko ribasaba kubanza kugira urwego runaka rw’amashuri mbere yo guhagararira itorero ariko bagasaba ko igihe bahawe cyakongerwa kuko imyaka ine ari mike.
Umwe ati, “Ubu birasaba ko n’ubwo umuntu yajya muri ayo mashuri atakwigera asibira cyangwa ngo atsindwe ikizami, byaba byiza bongereye igihe bikaba nk’imyaka itandatu”
Iyi ngingo y’amadini isa nk’iyateje ikibazo kuko abenshi mu bayoboraga amadini usanga babikora kuko ari umuhamagaro wa nyagasani ntibabikoraga babanje kureba urwego runaka rw’amashuri bafite.
Iri tegeko kandi rivuga ko umuntu uzemererwa kuyobora itorero agomba kuba atarahamwe n’icyaha cya Jenoside cyangwa ingengabitekerezo yayo, akaba kandi atarigeze akatirwa n’urukiko igifungo kiri hejuru y’amezi atandatu.


text:
Minisitiri w’Ubuzima, Dr Diane Gashumba, yafashe umwanzuro wo gukagarika ku kazi abaforomokazi babiri b’abagore bamusuzuguye ubwo yari mu bitaro bya muhima kuri uyu a 17 nzeri uyu mwakwa.
Diane yanyuze ku Bitaro bya Muhima mu masaha ya saa sita kuri iki Cyumweru tariki ya 17 Nzeri 2017, yari muri gahunda yo kureba uko ibi bitaro bitanga serivisi yatunguwe no guuzugurwa yibonye ku baforomokazi babiri bakira abarwayi nabi.
Uko byagendekeye umuforomokazi wa mbere:
Uyu yasuhujwe na Minisitiri w’Ubuzima, Dr Diane Gashumba, bitewe n’uko yari amuteye umugongo yanga kumwikiriza.
Ngo Minisitiri yongeye kumusuhuza undi akomeza kwiyandikira, amusubiza atamureba ati “Ndacyahuze tegereza”. Minisitiri ati “Ese ni uko mufata abarwayi babagana?” ; Umuforomokazi ati “Kwandika no kuvuga ntibijyana.”
Hashize akanya gato asoje ibyo yarimo yaje kubura amaso asanga uwo yasubizaga ni Minisitiri w‘ubuzima, ni kimaro yahise atangira gutakamba avuga ko atazongera, ngo bitewe n’uko yari yegeranye n’umugabo niwe wenyine yabonaga gusa, ati “Mumbabarire sinari nababonye nabonaga uyu mugabo umpagaze iruhande kandi yahoze aha nkagira ngo niwe.”
Minisitiri w’Ubuzima yamusobanuriye ko kuba yumva ko yasuzugura umurwayi akubaha Minisitiri biteye isoni n’agahinda ku muntu wazindutse aje kwita ku barwayi.
Uko byagendekeye umuforomokazi wa kabiri
Uyu we yari yanze gutanga igitanga ku mubyeyi wari umaze kuhabyarira, ngo Minisitiri yasanze uyu mubyeyi ari ku gitanda kimwe n’undi mubyeyi kandi ibitanda bitabuze, andi makuru Diane yahakuye n’uko umugabo w‘uyu mugore yari yatse icyumba kihariye ariko bakamwangira.
Dr Gashumba yasobanuriye abo baforomokazi ndetse n’umuyobozi w’ibitaro wari uhari ko ikosa ryo kwakira nabi umurwayi atazaryihanganira na rimwe.
Minisitiri yabasabiye igihano cyo guhagarikwa amezi atatu.
bagombaga no gufungwa imyaka 500
minister ndagushimiye cyane.inziko urangwa nokugira impuhwe ariko abantu uyobora harimo abataribeza pe pe.nagiye kwisuzumisha mwivuriro ryigenga ikizamini natonze iminsi 2.kumunsi wa 2.nagombaga kwakirwa nduwambere ariko naratangaye nasuzumwe aruko mbanje guhaguruka mpisemo kubireka nkazajya ahandi bagira ubwoba babona kunyakira.ariko uwansuzumye ibintu yankoreye????????.nibwo nemeye ko ubumuga ahanini buturuka mumavuriro.nubu iyo ndebye ( LEGA nibuka uwo munsi.ndacyababara muruhago!!
Nta mpamvu yo kwakira uje akugana nabi witwaje ngo urahuze, n’ingeso mbi nukuri!
Ni byiza rwose Minister nta mpamvu yo kwihanganira abo bakozi batagira umuco nyarwanda n’abandi bumvireho
Customer care yongerwemo agatege birakabije kwa muganga ho ni special mureke dutange service uko igomba muri byose. Uwica service numuntu yamwica.
Urabivuga se urabizi wa mubyeyi we? Twaragowe bikomeye. Iyo ugize Imana ntagutuke uricara nyine ugategereza hakaba ubwo yakira abaje nyuma yawe bitewe n’uko bagaragara cg ubohereje.
Minister, azaze mubitaro bya Gisenyi azumirwa! services zitangwa nabi cyane!
Yewe muzahana muza ruha ubwo mperutse mu nama yumushyikirano nagiye gusha i karita muri mtn umukobwa wanyakiriye hari nka 200 inyuma yanjye yibwreye kuri whassap nasabaga rwose ko minisitiri munshingano ze ahana uwo ari wese ukoreshan whasaap na facebook mu massaha ya kazi cyangwa se mubihagarike kuri network za minis eri nibigo bya leta
Yewe muzahana muza ruha ubwo mperutse mu nama yumushyikirano nagiye gusha i karita muri mtn umukobwa wanyakiriye hari nka 200 inyuma yanjye yibwreye kuri whassap nasabaga rwose ko minisitiri munshingano ze ahana uwo ari wese ukoreshan whasaap na facebook mu massaha ya kazi cyangwa se mubihagarike kuri network za minis eri nibigo bya leta
Nibyo koko umuntu utanga serivise nabi nakihanganirirwe muri iki gihugu cyacu Cyurwanda


text:
ntagihe batavuka
Aba bagore bibirara bo mu burayi baba barongorwa n’imashini nyinshi zamoko atandukanye zirimo za Dildo,vibrators nizindi,iyo abonye umusore w’ibigango uterura ibyuma yibeshya ko nawe yasimbura izo mashine kandi mu mezi make ya mbere aba agerageza akageza hafi aho,ariko mu mwaka umwe imisokoro iba irangiye mu mavi atangiye kujya yibanira ku buriri,ubu agiye gushaka undi mushyashya nawe anogonora.bitabujije ko na safi nafata regime neza harimo n’ibinono byinka azongera asubirane neza mu mezi make
Safi utujyeso twe twaramunaniye none asaziye ahooo pee
Safi utujyeso twe twaramunaniye none asaziye ahooo pee
safi nukwihanga abadada barahari arko parfine ninkabarihana amafoto yambaye ubusa ntago yavamo umugore wubaka
mbega imyaku ! umugore akwanga ngo nuko usinda ? ntakund nubundi bigaragarako ntaco yazakumarira mubuzima . safi wihangan vraiment bibaho
mbega imyaku ! umugore akwanga ngo nuko usinda ? ntakund nubundi bigaragarako ntaco yazakumarira mubuzima . safi wihangan vraiment bibaho
ndebera nkuyu NGO umwaku wa knowless hoshi rwose mujye mugira ikinyabupfura kdi mumenye ibyo muvuga akundana nuriya mukobwa mwavugagako akize knowless none nyumvira knowless nimfura mumfura rwose ahubwo mwenereko harabasore bintashoboka
SAFI reka igicucu kinkwangira umwana ubwo afite abandi, uzakwangira urubyaro azaba akwanze hato ejo atakurangiza
Safi c ubona inzoga ze nimico ye mibi byatuma yubaka?yewe ingeso mbi afite ninkizihene yiyonka,nubwo murashoboye ahubwo
Safi c ubona inzoga ze nimico ye mibi byatuma yubaka?yewe ingeso mbi afite ninkizihene yiyonka,nubwo murashoboye ahubwo
Mbega ikirumbo, niyi ndaya yiyambika uko ibonye, ntimuzongere kutuzanaho ibyo byontazi
Mbega ikirumbo, niyi ndaya yiyambika uko ibonye, ntimuzongere kutuzanaho ibyo byontazi
Ninyagasambu rirarema nubundi uriya mugore wabana ntakwiranye na Safi ikitbuze mu rutoki ni amakoma
Ninyagasambu rirarema nubundi uriya mugore wabana ntakwiranye na Safi ikitbuze mu rutoki ni amakoma
Knowles niwe wakumagiriye umwakuwe uzawukizwa Niki koko uzimwakuze
Ubu se niho yabona ko Safi ari ikirumbo? Kabebe yarebye kure.
Ndabona asa na Oprah wa Katauti
Ibi bintu byabo bahoza ku karubanda nibyo bituma biratamba.
Ok iyi ndaya ndayibutse i gikondo yararangiye. None iri kwiyemera


text:
Akamaro k’amatunda kubuzima bwacu
Amatunda (passion fruit cg granadilla) agira amazina atandukanye bitewe n’akarere; bamwe bayita intababara, abandi bakayita maracuja, n’ayandi. Afite akamaro n’ibitunga umubiri bitandukanye bituma yitabazwa cyane mu mikorere myiza y’umubiri no kurinda indwara zitandukanye.
Ibigize amatunda
Itunda rimwe ringana na garama 100 ni isoko y’intungamubiri zitandukanye harimo; antioxydants, vitamin zitandukanye nka A, C, na za B, imyunyungugu na fibres nyinshi. Ingano y’izi ntungamubiri mu itunda rimwe iri hejuru cyane , bituma iba rumwe mu mbuto z’ingenzi.
Akamaro k’amatunda ku mubiri
Uru rubuto rufatiye runini ubudahangarwa bw’umubiri, bitewe nuko amatunda akize kuri vitamin C, beta-carotene na cryptoxanthin ibi byose bikaba byongerera ingufu abasirikare b’umubiri bikanongera umubare wabo. Iyo uriye garama 100 zayo uba winjije 100% bya vitamin C umubiri wawe ucyenera ku munsi.
Habonekamo vitamin A iyi ikaba izwiho kurinda umubiri kanseri zinyuranye cyane cyane kanseri y’ibihaha no mu kanwa. Si ibyo gusa kuko iyi vitamin ni ingenzi mu buzima bw’amaso kuko irinda ubuhumyi cyane cyane kutareba neza iyo bwije.
Uru rubuto rukize kuri fibre, zizwiho gutuma ibyo twariye bigogorwa neza bikanafasha mu kwituma neza. 98% z’ibyo umubiri wawe uba ucyeneye ku munsi wabibona ugiye ufata garama 100 z’amatunda. Ibi bizakurinda impatwe (constipation), ndetse bifashe mu gusohora imyanda mu mubiri.
Amatunda akize kuri potasiyumu, ahubwo akagira sodium hafi ya ntayo. Ibi bituma aba imbuto z’ingenzi mu kurinda umuvuduko udasanzwe w’amaraso no gukora nabi k’umutima. Si ibyo gusa kuko potasiyumu ituma umubiri ubasha gukoresha kalisiyumu iwurimo.
Nubwo kugirango ibyo turya biryohe dukenera umunyu (ariwo sodium), si byiza kurya mwinshi. Ahubwo kurenza maracuja ku byo wariye bizafasha umubiri gukoresha sodiyumu ucyeneye, idakenewe isohoke mu nkari.
Amatunda afite 20% by’ubutare (fer/iron) umubiri ukeneye. Ibi bituma afasha mu kurwanya kuzungera no kubura amaraso, kuko byongera hemoglobin amaraso acyeneye. By’umwihariko ni ingenzi ku bagore batwite n’abonsa kuko baba bacyeneye ibitunga abantu 2. Si ibyo gusa kuko uretse ubutare, anakize kuri manyeziyumu, umuringa (copper/cuivre), na fosifore (phosphore). Ibi byose bifasha mu gukomera kw’amagufa no kuringaniza imyunyu-ngugu umubiri wacu ukeneye. Bizakurinda rero kuribwa n’amagufa, kubyimbirwa, kurwara goute na rubagimpande.
Amatunda arinda ikibazo cyo gusinzira nabi no kubura ibitotsi. Arimo harman, iba mu bwoko bw’ibinyabutabire byitwa alkaloid, ikaba izwiho gutera ibitotsi. Rero mu gihe wumva wabuze ibitotsi, ufite stress, udatuje, mbere yo kuryama banza urye itunda 1, ubundi urebe ngo urasinzira neza.
Ubushakashatsi buheruka bwerekana ko ifasha mu kurwanya indwara z’ubuhumekero na asima. Igishishwa cy’amatunda ntukagite. Kataguramo uduce duto duto ucanire mu mazi ubundi uhe umurwayi w’inkorora na asima. Bizafungura mu mazuru no mu gatuza ubundi babashe guhumeka neza. Ibi biterwa nuko iriya vitamin C ifasha umubiri guhangana na histamines arizo soko yo kuzahazwa na asima.
Potasiyumu irimo kandi ifasha mu mikorere myiza y’impyiko ndetse ku banywi b’itabi ifasha imibiri yabo gusohora uburozi buzanwa na ryo. Ku basiganwa ku maguru kandi n’abakunda siporo muri rusange ibongerera ingufu.
Amatunda aribwa ate?
Ushobora kurya iby’imbere ugata igishishwa, gusa banza uyaronge n’amazi meza kuko akenshi aho zihingwa ku bwinshi bazitera imiti. Igishishwa kandi na cyo mu gihe ugikeneye ntugite mu myanda, ukibike ahantu kuko twabonye ko kigira akamaro
Ushobora no gukoramo umutobe, wawukora wifashishije imashini zabugenewe cyangwa ugakoresha igitambaro cyiza wageneye gukora imitobe gusa, aho uzitonoreramo ugakamura, noneho uwo mutobe ukawuteka kugira ubikike igihe.
Icyitonderwa
Kuko harimo amasukari anyuranye, ku barwayi ba diyabete si byiza kurya amatunda cyane
Niba wakoze umutobe nyuma y’igihe ukabona utangiye kuzaho urufuro, wumene kuko uba washaje.
Imitobe yakorewe mu nganda akenshi iba yongewemo ibindi si myiza cyane cyane ku bana bakiri bato
Niba uhisemo kuwukorera umwana, jya uvangamo utuzi kugirango ugabanye isukari.
Source: ubuzima


text:
Monthly Archives: December 2017
RWANDA: DUTERE INTAMBWE TWANGE KWICWA AHUBWO DUHASHYE UMWISHI
Mbanje kwisegura ku bakunzi banjye kuko maze igihe ntanyandiko yanjye iboneka, nyamara nkaba nari naramaze kubona koko, ko hari abantu basomaga ibitekerezo byanjye kandi bakabikunda. Ntakindi cyabiteye rero byatewe n’induruburi twirirwamo ngo tubeho, ndetse n’ibihe byo gukoreramo bitoroshye, ariko ndongeye
RWANDA: NOHELI NZIZA KUBAREBA N’ABEREBWA IKIJISHO
Iyo nitegereje nkanatega amatwi ibibera mu Rwanda, nibwirako abanyarwanda batizihiza Noheli. Ibibazo byagwiririye Urwanda, abantu bakica abandi bakihorera kugeza kuri uyu munsi wa Noheli ni kimwe mubikumira Noheli nyayo mu Rwanda. Umwuka w’Imana wari muri Kizito Mihigo ubwo yaririmbaga iyi
SINZIGERA NEMERA KO INKOTANYI ARI NTAGATIFU –SINZIGERA NEMERA KO IZINA RY’ABICANYI RIMWE RISA ARI INTERAHAMWE.
Maze gusoma inyandiko kuri the Rwandan http://www.therwandan.com/ki/2017/12/23/kugereranya-paul-kagame-ninterahamwe/ nifuje kongera kwibutsa abantu b’inkotanyi ko rwose bareka gukomeza kuyobya amateka bashaka guha INKOTANYI ubutagatifu zitigeze. Mu mezi abiri ashize, hano hanyuze inyandiko nanone itewe n’abantu bamwe ba FPR bakomeza gushyira confusion mu banyarwanda ku
RWANDA: UMUNSI IKIBYIMBYE CYAMENETSE MUZABA MUREBA
Mu Rwanda ruyobowe ku gitugu cya Kagame, isomo ry’amateka ryakuwe ku rutonde rw’amasomo ahabwa abana kandi nta cyizere cy’uko rizagarurwa mu mashuli vuba. Gusa FPR igifata ubutegetsi yazanye gahunda yo kwigisha amateka mashya mu buryo ishaka ko abanyarwanda bayumva. Ibi
IZINA RY’UMWAKA MUSHYA WA 2018 UMWAKA WO KURYOHERWA N’UKURI GUTERA UMUSONGA (EMBRACING UNPLEASANT REALITY)
Ubwo yarahizaga abaminisitiri bashya, Kagame yavuze ko atari kuvuga byinshi kuko igihe cyo kuvuga za discours ndede cyegereje. Birumvikana ko azanita umwak amushya wa 2018 izina. Gusa turabizi ko nta cyiza cyaturuka mu mutima we. Nkaba mbona izina rizaba rijyanye
RWANDA: BABILONI YA KABIRI NA YO IGIYE GUHILIMA NABI CYANE
Abasoma bibliya bazi inkuru y’umugabo Nebukadinezari wari umwami ukomeye wa Mezopotamiya akagira umurwa we mukuru witwaga Babiloni. Uyu mugabo rero yamaze guhaga divayi yanyweraga mu bikombe byasahuwe mu nzu y’Imana i Yerusalemu ntiyamenya kuyiha icyubahiro kubera ibyiza yamugejejeho, ahubwo ariyemeza


text:
Ubuhamya Bwa Mukaruberwa Magadelena washatse umugabo w’umpfumu akajya ashaka kumwica
Nitwa Mukaruberwa Marie Magadalena, nsengera i Nyarugenge. Ndi umwe mu bantu bahuye n’amakuba n’ibyago bitandukanye byagiye bituruka ku bakonikoni ariko bitewe n’uko nakiriye Kirisitu ntabwo ariko byangezeho. Mvuka mu Karere ka Huye ariko nkaba nararerewe mu Karere ka Gisagara akaba ari na ho nashakiye umugabo. Nkiri umwana bandoze ihembe mama ajya kumvuza mu bapfumu, akajya antongera abahungu be yagendaga abavuga mu mazina uwitwaga Mpitabazenga, Mitabakana, Barajiginwa, agenda abantongera izo mbaraga rero nizo zaje kunkurikirana.
Aho nkuriye biba ngombwa ko, nshaka umwe muri babahungu b’uwo mupfumu ariko si uko namukundaga. Byimvukana ko ari ukubera wamutongero se yantongereye nkiri umwana. Natangiye kujya mpura n’ibyago n’amakuba kuko uwo muryango n’ubundi utigeze unyishimira. Aho iyo mpageze njya mbwira abantu ngo “ birinde kujya bajyana abana babo mu bapfumu ahubwo babazane mu nsengero basengerwe Imana ibakize. Kuko umupfumu asa n’ukuvuye indwara imwe akagusigamo izindi nyinshi kugirango n’ubutaha uzagaruke.
Nakomeje gusenga muri ibyo bibazo byose noneho mfite inda y’amezi ane habaye ikintu cyo kunjyana mu bakonikoni. Ubwo nari ndyamye nashidutse numva umuntu arikumpamagara nditaba numva arambwiye ngo sohoka ndasohoka mbona nicaye ku kintu kimeze nk’urutaro rwari imbere y’umuryango mbona ndagurutse ngiye ahandi hantu nerekeza iburasirazuba mvuye mu majyepfo Gisagara. Bancana mu gishyamba kinini batangira kunkoreraho ibintu by’ubufindo kandi icyo gishyamba cyarimo inyamaswa z’inkazi n’ibiyoka ariko ndi aho banjyanye nagendaga numva indirimbo mu mutima wanjye ivugango “ Twarabatuwe rwose rwose mu mwami wacu Kristo… ni iya 28 mu Gakiza, ndayiririmba ndayirangiza, mpita ndirimba indirimbo ya 361 ivuga ngo “ Uwo njya nikomezaho ntawundi ni Kirisitu reka mubashimire nti Yesu niwe Umpagije … ” nyirangiza babona nta kintu na kimwe bakibashije kunkoraho biba ngombwa ko bandekura.
Iyo ngeze aho numva nabwira abantu ngo mugire ijambo mu mutima rigendere muri mwe aho muri hose cyangwa se mu gire indirimbo ibahesha amavuta kuko ibyo byose iyo bije bifata ubusa. Ndagirango mbibutseko bari bantwaye mu buryo bw’umwuka, batwaye umuntu wanjye w’imbere. Uwo muryamana amera nk’uwapfuye yongera kugaruka nawe iyo ugarutse. Ngarutse ngeze mu rugo igihe cyaje kugera noneho barantwara n’umubiri bantwara ahantu bitaga ku Karubanda bakundaga kugaburira inyamaswa zabo bari boroye(Abashakaga kunyica ni umuryango nari narashatsemo, ni nabo bankoreraga ibyo byose). Gusa cyane nshima Imana ifite imbaraga n’ubutwari bukomeye.
Ngeze kuri uwo musozi numvise ijwi rimbwira ngo reba hakurya kw’undi mu sozi sinagira icyo mbona ariko mu kwitegereza mpabona ibendera, ryajwi rirambwira ngo ihute ufate kuri ririya bendera kuko hari ibikoko bishobora kukwica nitegereje mbona ni kure sinagerayo vuba ibyo bikoko bitaramfata, hanyuma numva ikintu kimeze nk’imashini kinyeganyeza kinjugunya kuri iryo Bendera mba ngeze yo mpita numva ndaruhutse kuko nari naniwe kubera urugendo runini narinagenze ubwo za ndirimbo naririmbye bwa mbere zongeye kungarukamo ngenda mpembuka.
Ubwo ngifata kuri iryo bondera numvise ijwi rimbwira ngo rifate urikomeze cyane nkirigundira abo twarikumwe ntabyo barebaga kuko bwari mu buryo bw’umwuka kuko amaso yabo ntabasha kubona ibyo twe tubona. Haje kuza umuyaga wazajya uhuha kwibendera hakamanuka amavuta menshi akantwikira wese ahantu hari umubiri ankoraho urukuta noneho byabikoko iyo byazaga kundya ntabwo byangeragaho byageragezaga kuntera inzara zigafata muri ya mavuta zikanyerera ntizingereho kuko narinamaze kubona ingabo inkingira.
Abakonikoni ntibigeze bamenya ibiri kumbaho kuko ntibabona ibituruka ku Uwiteka Imana yacu. Hanyuma yaho rero barabinterereje ntibyaba bigikoze umurimo wabyo babura uko bangenza numva ntangiye gushima Imana. Baribaranciye indasango ku nda bashyiraho ivu ry’impu baribatwitse ryaza nyamaswa. Umugabo wanjye niwe wari umugirwa(niwe wariwarasigaranye ibintu bya se). kubera iyo mihango bankorergaho naryaga ibiryo byinshi cyane kuko naryaga ibisorori bibiri by’intoryi n’amateke, n’indagara ariko nywa n’igikoma cyuzuye ijage mu gitondo , sa sita na nimugoroba.
Naragiye mba munini abantu batangira kwibaza icyo ntwite birabayobera. Igihe cyaje kugera njya kubyara mbyara bisanzwe hanyuma inda irabyimba cyane ngera ku gupfa, baje kumbaga bankuramo ibintu bipima ibiro cumi na bibiri ubwo nahise njya muri koma (mbura umwuka), icyo ntabura kubabwira nuko iyo najyaga kwipimisha ntwite bavugaga ko ntwite abana batatu ubundi bakavuga babiri mbese barancangaga ariko byari imigambi ya satani yo kuzanyicira ku nda.
Nyuma y’amezi atanu nagarutse mu mubiri bambwiye ko bambaga bankuyemo ibikoko kandi nahindaga umuriro urenze murongo ine. Kwa muganga baje kunanirwa banyohereza mu rugo ubwo nta kindi narintegereje uretse urupfu gusa. Njyeze mu rugo Imana yatangiye gukora ibitangaza binyuze mu masengesho kuko nasengaga kuva kera hose na mbere yuko njya no kwa muganga, ubwo hatangiye kuza bamwe mu bo twasenganaga bakansengera nkagenda noroherwa.
Iyo ngeze hano numva nabwira abantu ngo be gutinya abarozi kuko ntacyo umurozi yagutwara Imana itabishatse. Hanyuma naje gutwara indi nda nabwo bashaka kuyinyiciraho mu gihe cyo kubyara umwana azana n’amabuye mirongo itandatu na biri ariko ndashima Imana itarakunzeko ko mpfa nubwo umwana we yapfuye, aya mabuye si nkasanzwe yo kugasozi ni amabuye akoze mu mubiri (w’inyama).
Nagirango mbwire abantu yuko kujyera kure ntabwo ariko gupfa kandi kubaho nabi bigira iherezo kuko Imana ifite ubundi buryo. Nyuma rero mvuye kwa muganga umugabo yagerageje kunyica arantemagura umubiri wose, nabwo Imana ikinga ukuboka sinapfa ariko njya mu bitaro. Baramufunze ariko Imana imbwira ko ngomba kumubabarira nkazajya mugemurira. Kuva 2006 kugeza ubu ndibana kuko twahise dutandukana ariko Imana irantunze nabonye ukuboko kwayo Imana ishimwe.
Ismael [email protected]


text: 1 Jyewe Pawulo, wahamagariwe kuba intumwa+ ya Yesu Kristo nk’uko Imana yabishatse,+ hamwe n’umuvandimwe wacu Sositeni,+2 ndabandikiye mwebwe abo mu itorero ry’Imana riri i Korinto,+ mwebwe abejejwe+ mwunze ubumwe na Kristo Yesu mwahamagariwe kuba abera,+ hamwe n’abandi bose bambaza izina+ ry’Umwami wacu Yesu Kristo, aho bari hose, ari we Mwami wabo n’uwacu:+3 Ubuntu butagereranywa,+ n’amahoro+ bituruka ku Mana Data n’Umwami wacu Yesu Kristo+ bibane namwe.4 Buri gihe nshimira Imana ku bwanyu, mbitewe n’ubuntu butagereranywa+ Imana yabagiriye muri Kristo Yesu,+5 ko mu bintu byose mwakungahajwe+ n’uko mwunze ubumwe na we, mukagira ubushobozi bwuzuye bwo kuvuga n’ubumenyi bwuzuye,+6 kuko guhamya ibya Kristo+ byakomejwe muri mwe,7 kugira ngo mutabura impano+ iyo ari yo yose mu gihe mugitegerezanyije amatsiko guhishurwa+ k’Umwami wacu Yesu Kristo.8 Nanone kandi, azatuma mukomeza gushikama+ kugeza ku iherezo, kugira ngo muzabe mutariho umugayo+ ku munsi+ w’Umwami wacu Yesu Kristo.+9 Imana ni indahemuka,+ yo yabahamagariye gufatanya+ n’Umwana wayo Yesu Kristo, Umwami wacu.10 Nuko rero bavandimwe, ndabingingira+ mu izina+ ry’Umwami wacu Yesu Kristo, ngo mwese mujye muvuga rumwe,+ kandi muri mwe he kubaho kwicamo ibice,+ ahubwo mwunge ubumwe rwose mu bitekerezo kandi mugire imyumvire imwe.+11 Bavandimwe banjye, abo kwa Kilowe bambwiye+ ibyanyu, ko mwacitsemo ibice.12 Icyo nshaka kuvuga ni iki: buri wese muri mwe aravuga ati “ndi uwa Pawulo,” undi ati “ariko jye ndi uwa Apolo,”+ naho undi ati “ariko jye ndi uwa Kefa,” undi na we ati “ariko jye ndi uwa Kristo.”13 Kristo yaciwemo ibice.+ Ese Pawulo ni we wabamanikiwe? Cyangwa hari ubwo mwabatijwe+ mu izina rya Pawulo?14 Nshimira Imana ko nta n’umwe muri mwe nabatije, uretse Kirisipo+ na Gayo,+15 kugira ngo hatagira n’umwe uvuga ko mwabatijwe mu izina ryanjye.16 Yee, nanone nabatije abo kwa Sitefana.+ Ariko abasigaye bo, sinzi niba hari undi nigeze mbatiza!17 Kristo ntiyantumye+ kujya kubatiza, ahubwo yantumye kujya gutangaza ubutumwa bwiza. Icyakora sinagiye mfite ubwenge bwo kuvuga,+ kugira ngo igiti cy’umubabaro cya Kristo kidahinduka imfabusa.18 Kuvuga iby’igiti cy’umubabaro ni ubupfu+ ku barimbuka,+ ariko kuri twe abakizwa,+ ni imbaraga z’Imana,+19 kuko byanditswe ngo “nzatuma ubwenge bw’abanyabwenge burimbuka,+ kandi ubuhanga bw’abahanga+ nzabusuzugura.”+20 Umunyabwenge ari he? Umwanditsi ari he?+ Umunyampaka+ wo mu by’iyi si+ ari he? Mbese Imana ntiyahinduye ubwenge bw’iyi si ubupfu?+21 Kubera ko isi, binyuze ku bwenge bwayo,+ itamenye Imana+ mu buryo buhuje n’ubwenge bw’Imana, Imana yabonye ko ari byiza gukiza abizera binyuze ku bupfu+ bw’ubutumwa bubwirizwa.22 Abayahudi basaba ibimenyetso+ naho Abagiriki bagashaka ubwenge,+23 ariko twe tubwiriza Kristo wamanitswe,+ ku Bayahudi bikababera igisitaza,+ naho abanyamahanga bakabona ko ari ubupfu.+24 Icyakora ku bahamagawe, baba Abayahudi cyangwa Abagiriki, Kristo ni imbaraga+ z’Imana n’ubwenge+ bwayo.25 Kuko ikintu giturutse ku Mana kigaragara ko ari ubupfu kirusha abantu ubwenge, kandi ikintu giturutse ku Mana kigaragara ko gifite intege nke, kirusha abantu gukomera.+26 Bavandimwe, murebye ukuntu yabahamagaye, mubona ko atari benshi mu bo abantu babona ko ari abanyabwenge+ bahamagawe,+ kandi ko atari benshi mu bakomeye+ cyangwa abavukiye mu miryango y’ibikomerezwa bahamagawe.27 Ahubwo Imana yatoranyije ibintu byo mu isi+ bigaragara ko ari ubupfu, kugira ngo ikoze isoni abanyabwenge; nanone Imana yatoranyije ibintu byo mu isi bigaragara ko bifite intege nke, kugira ngo ikoze isoni ibintu bikomeye;+28 Imana yatoranyije ibintu byo mu isi byoroheje n’ibisuzuguritse n’ibitariho,+ kugira ngo ihindure ubusa+ ibiriho,29 bityo he kugira umuntu wirata+ imbere y’Imana.30 Ariko ni yo yatumye mwunga ubumwe na Kristo Yesu, we watubereye ubwenge+ buturuka ku Mana, no gukiranuka+ no kwezwa no kubohorwa+ gushingiye ku ncungu,+31 kugira ngo bibe nk’uko byanditswe ngo “uwirata, yirate Yehova.”+


text:
Muri iyi minsi usanga hari abasore babaye ingaramakirambi, atari uko babikunze ahubwo ari ukwibaza ko ‘aho kugira urugo rubi wakomeza kuba ingaragu.
Abanyarwanda bo babuze uko bagereranya kuba mu buzima bw’urugo rubi maze bavuga ko ‘rurutwa na gereza.’
Urubuga elcrema rwagaragaje bimwe mu byo abasore usanga bahurizaho mu kurambagiza umukobwa ushobora kuvamo umugore muzima.
1. Umugore udahorana inzitwazo
Abasore aho bava bakagera usanga mu kurambagiza, badakunda umukobwa uhorana inzitwazo, uhora aniha mbese buri munsi ukumva avuga ibitagenda gusa.
2. Umukobwa udashingira ku mitungo y’umusore
Nta musore ukunda umukobwa umukundira ko hari imitungo runaka afite kuko aba atekereza ko ishize yamureka, ahubwo wa wundi umukunda uko ari atabitewe n’ibyo amubonana.
3. Umuntu wo kwizerwa
Umusore wese aba ashaka umukobwa wo kwizerwa, haba mu budahemuka ndetse no mu mico isanzwe abandi na bo bakaba bamwizera.
4. Umukobwa wubaha
Kubahwa, kwitabwaho no gushimirwa abagabo barabikunda.
Iyo rero umusore arimo kurambagiza areba neza ndetse akita ku mukobwa uzamwubaha akamwereka ko atandukanye n’abandi bagabo.
Kumurutisha abandi, umugabo aba areba neza umukobwa uzamurutisha abandi bose n’igihe bazaba baramaze kubana.
5. Umukobwa usobanutse
Umukobwa usobanutse mu kurimba, mu buhanga ndetse no mu mpano zitandukanye abasore bamwibandaho.
Iyo umusore arebye kuri ibi ngibi aba agira ngo ahantu hose umugore we azajya azabe ahesha umugabo we ishema haba ku mubiri no mu mutwe, mbese azi kwisobanura.
6.Umuterankunga
Iki ni ikindi kintu cy’ingenzi umusore arebaho, akareba niba umukobwa arambagiza azamushyigikira mu bitoya n’ibinini aho kumubera uracantege.
Kuba umukobwa agushyigikira mu bintu runaka bigaragaza ko afite akamaro mu buzima bwawe.
7.Umukobwa mwiza
Aha iyo bavuze umukobwa mwiza, ntabwo ari mu buranga gusa , ahubwo no mu mico,akaba ari umunyangeso nziza mu buzima bwe bwa buri munsi.Uko asa inyuma bikajyana n’imico afite.
8. Umugore mwiza n’umubyeyi mwiza
Mu kurambagiza, umusore areba niba uzavamo umugore ukuzuza inshingano ariko ukavamo n’umubyeyi mwiza, mu kurera no kwita ku muryango.
9.Umujyanama
Umusore ushaka kubaka bya nyabyo areba niba umukobwa arimo kurambagiza azamubera umujyanama mwiza akamushyigikira mu migambi myiza kandi akamuhana mu gihe yateshutse inshingano.
10.Ubaho ubuzima bworoshye kandi udasamara
Nta mugabo wifuza kugira urugo rumeze nk’aho ari mu gace k’imirwano, niyo mpamvu mu kurambagiza umusore areba niba umugore azoroshya ubuzima , ibintu ntibihore byacitse.
Urutonde rw’ibyo umusore cyangwa inkumi barebaho mu kurambagizanya ni byinshi ariko buri wese yakora urwe, bitewe n’icyo ashyize imbere mu rushako rwe.
Murakoze Gusa Ubu Biragoye Kubona Umwari Mwiza Mumicyo Ye Uretseko Beza Kumubiri Buzuye!


text:
Ibiribwa bimwe na bimwe bigira ingaruka mbi ku gikorwa cyo gukora imibonano mpuzabitsina ugasanga atari byiza gufata ibyo biribwa igihe uzi ko uri buze gukora imibobano mpuzabitsina.
Dore bimwe muri ibyo biribwa uzirinda mu gihe uzi ko uri buze gutera akabariro mu mwanya uri imbere :
Amafiriti : Hari ubwo umuntu amara kurya amafiriti akamara umwanya muto yumva ameze neza ubundi agahita acika intege ku buryo bishobora kukubaho mu gihe watangiye imibonano ukaba ucitse intege.
Kenshi ibyo biterwa n’amafiriti yatetswe mu mavuta akoreshejwe bwa kabiri ; ayo mafiriti anatuma igifu kigubwa nabi
Ibintu birimo ibinure bituruka ku matungo : Ibintu birimo amavuta menshi akomoka ku matungo n’ibintu bikorerwa mu nganda bituma imyanya ndangagitsina yaba iy’abagabo cyangwa iy’abagore itagira ubushake bwo gukora imibonano.
Inyama zitukura : Ku nyama zitukura bwo ni umuntu ugomba kwimenya kuko hari abo zigwa nabi bagacika intege, hakaba n’abumva ahubwo aribwo bafite imbaraga kurushaho.
Ibinyobwa bitera imbaraga : Ibinyobwa bitera imbaraga ( energy drinks) nabyo si byiza mbere yo gukora imibonano kuko bitera imbaraga zidasanzwe nyuma y’igihe gito ugacika intege cyane ku buryo burengeje urugero.
Shokola zirimo ibinure byinshi : Igihe ushaka kurya shokola mbere yo gukora imibonano ni byiza ko uhitamo shokola irimo cacao igera kuri 70% kuko shokola irimo ibinure byinshi ituma igikorwa cy’imibonano kitagenda neza.
Tofu nyinshi : kurya tofu nyinshi nabyo bituma phytoestrogènes iba muri soya igabanya imikorere ya testosterone bikaba byatuma utishimira igikorwa cy’imibonano nkuko bigomba.
Ibyo ni bimwe mu biribwa bigira ingaruka mbi ku gikorwa cyo gukora imibonano mpuzabitsina bikaba byaba byiza rero igiye ubyirinda igihe uziko uri bukenere gukora imibonano kugira ngo icyo gikorwa kize kugenda neza.


text:
Akarere ka Bugesera ni kamwe mu turere tugize Intara y’Iburasirazuba twashoboye guhangana n’amapfa yazahaje iyo ntara. Babigezeho bashoboye gutera ibiti ku butaka bateganije besa umuhigo birenze 100%.
Umuyobozi w’Akarere ka Ngoma, Nsanzumuhire Emmanuel, avuga ko bageze ku ntera ishimishije mu gutera amashyamba. Agira ati “Akarere gafite ibiti bihagije byatumye dushobora guhangana n’amapfa yibasiye tumwe mu turere tugize intara y’Iburasirazuba. Tumaze gutera hegitari 85 z’amashyamba na hegitari 220 z’ibiti bivangwa n’imyaka.”
Umuyobozi ushinzwe ishami ry’amashyamba mu karere ka Bugesera, Mukunzi Emile, atangaza ko buri mwaka akarere kihaye umuhigo wo gutera hegitari 100 z’amashyamba na hegitari 500 z’ibiti bivangwa. Yongeraho ko uwo muhigo wagezweho ari kimwe mu byabafashije kwesa imihigo no guhangana n’ihindagurika ry’ibihe.
Agira ati “Mu mwaka wa 2015-2016, twari dufite intego yo gutera ibiti bivangwa n’imyaka ku buso bungana na hegitari 500 kandi twabigezeho. Mu myaka yashize twari twihaye intego ya hegitari 300 z’amashyamba, umuhigo twarawesheje. Ibi byadufashije kubungabunga ubutaka no guhangana n’imihindagurikire y’ikirere…”
Abaturage bishimira intambwe yatewe mu gutera amashyamba n’ibiti bivangwa n’imyaka. Mvuyekure ni umwe mu baganiriye na Panorama, atuye mu karere ka Bugesera.
Agira ati “Ubundi agace dutuyemo kasaga n’aho kahindutse ubutayu abantu binubira kuhatura kubera izuba ryahabaga ndetse n’abantu bagasuhuka. Kuvanga ibiti n’imyaka byatumye akarere kacu gahindura isura, kandi tureza kurusha ibihe byahise.”
Mu myaka itanu hari hateganyijwe guterwa Hegitari 500 z’amashyamba na Hegitari 2500 z’ibiti bivangwa n’imyaka.
Umuhigo w’akarere ka Bugesera mu gutera ibiti bivangwa n’imyaka ku butaka busaga hegitari 100, bakaba bageze kuri 85%. Ariko nubwo aka karere kesa umuhigo kihaye mu gutera amashyamba ndetse n’ibiti bivangwa n’imyaka, uretse intego biha buri mwaka, muri rusange ntihagaragara neza ubuso bwose bw’akarere buteganijwe guterwaho amashyamba.
Guverinoma y’u Rwanda mu ngamba zayo (EDPRS & VISION 2020) yihaye intego yo kongera ubuso buteyeho amashyamba no kugira uruhare mu kuzamura ubukungu bw’igihugu ku buryo mu 2020, 30% by’ubutaka bw’u Rwanda buzaba buteyeho amashyamba.
Rene Anthere Rwanyange
anthers2020@gmail.com


text:
Umwe mu nzobere mu bijyanye n’ibitotsi n’uburyo bwo gufasha umubiri kuruhuka binyuze mu gusinzira Dr Carnmel Harrington, avuga ko hari ikosa rimwe mu buzima rijya rikorwa rituma abantu babyukana umunaniro ukabije kandi baruhutse bihagije.
Yavuze ko biterwa no kutamenya amasaha ubyukira ngo bihoreho umubiri ubimenyere.
Aganira na Daily Mail yagize ati “Ni ngombwa kandi ni iby’igiciro kugena igihe cyo kubyuka ukagitoza umubiri wawe ku buryo ushobora kubyuka nta muntu ukubyukije cyangwa ngo ubyutswe n’urusaku urwo ari rwo rwose.”
Muri Australia, 70% by’abaturage batuye iki gihugu, umusaruro wabo mu kazi ugirwaho ingaruka no kubura ibitotsi.
Dr Amy Reynolds inzobere mu bijyanye n’ibitotsi, avuga ko ababyeyi bagomba kumenyereza abana babo kuryama nibura amasaha umunani mu ijoro. Ibi babibatoza babikora kuko iyo umubyeyi abyutse iruhande rw’umwana ngo mu mubiri na we arabyumva ntabashe kongera kwiyumvamo ibitotsi nk’uko byari bimeze mbere.
Dr Carmel Harrington avuga ko kubyukana umunaniro biterwa no kutagira igihe gihoraho cyo kubyuka; ugasanga amasaha yo kubyuka agenda ahindagurika bya hato na hato.
Abantu benshi ntibajya bamenya ko igihe ubyukira mu gitondo kigira ingaruka ku gihe uri buryamire nijoro.
Iyo turabutswe urumuri rwa mu gitondo, bituma imisemburo itanga ibitotsi icika intege bityo gusinzira bikaba bikomwe mu nkokora.
Kutamenyereza umubiri wawe amasaha yo kubyukiraho, ntibigira ingaruka ku bitotsi gusa ahubwo binagira ingaruka ku gihe umubiri wawe usonzera.
Dr Harrington akomeza avuga ko igihe cyo kubyuka gifite uruhare runini cyane kuko iyo umubiri wawe wamenyereye igihe cyo kubyuka byoroha kugena igihe cyo kuryama, bityo wa munaniro wa hato na hato ukagenda.
Ikindi gikomeye cyibasiye ab’iki gihe kandi gifite ingaruka mbi ku misinzirire, ni ubucakara bwo gukoresha cyane ibyuma by’ikoranabuhanga nka telefone na mudasobwa.
Inzobere zivuga ko ari byiza kuzimya ibyuma by’ikoranabuhanga byose bikwegereye igihe ugiye kuryama.
Urubuga Topsante rugaragaza ko umwana ukivuka kugeza ku minsi 28 aba agomba kuryama amasaha ari hagati ya 14 na 17 ku munsi, umwana ufite kuva ku kwezi kugeza ku myaka 2 aba agomba kuryama hagati y’amasaha 12 na 15, ku mwana ufite hagati y’imyaka 2 n’imyaka 4 agomba kuryama hagati y’amasaha 11 na 14, ufite imyaka 4 kugeza kuri 6 agomba kuryama amasaha hagati ya 10 na 13 naho kuva ku myaka 6 kugeza mu gihe cy’ubugimbi n’ubwangavu agomba kuryama byibura amasaha ari hagati ya 9 na 11.
Ku ingimbi n’abangavu, aba bo bagomba kuryama byibura amasaha umunani n’icumi mu gihe abantu bakuze bagomba kuryama byibura amasaha ari hagati y’arindwi n’icyenda.


text:
Que Dieu soit loue.gusa bibaho twabuze uko tubyita,tubyita impanuka.
imana igize neza ko tutabuze
bazivamo,inararibonye ya politique
murwanda no mwisi,
Abari muri campaign najya inama ko habaho gushaka abandi bashoferi bafasha kugenda baruhura abasanzwe kuko kuzenguruka igihugu cyose utaruhuka bishobora gutera umunaniro udasanzwe n’impanuka
Imana ishimwe ko umuyobozi wacu atahungabanye,chauffeur mwebwe akariro gake na feri muzajye mu ngando babigishe indangagaciro zubumuntu ni agaciro ke....
I thank God ko Ntacyo babaye cyane, Gusa ndumiwe pe ngo kubera kugenda nabi k’umushoferi koko byongeye atwaye umuyobozi??? bamunyuzeho ikinyafu. (kuko nubwo yaba ananiwe yabivuga ati ndarushye agafata umwanya akaruhuka kuko mumuhanda si mumuharuro iyo uhatirije hari igihe bitaba byiza)
Gusa whowever need a good driver, uzi guha agaciro umurimo akora mbese wujuje byose by’abayobozi bibinyabiziga yampamagara I am available on email:
muhendahiro@yahoo.com
Mana weee Imana ibarinde pe Irinde umuyobozi Wacu turamukunda kdi turamusengera.
Imana iturinde twese kuko intego yacu ni ugutsinda. Sekibi nta mwanya afite wo kuturogoya. Abagize impanuka barakira Nyagasani ari mu buryo bwacu. Gahunda yacu na Mzee ni ntugasaze turi kumwe twese.
Mana y’iRwanda !!!!!! Gusa Imana ishimwe ko yahabaye ntihagire icyo baba
Uwiteka agume kurinda igikorwa cyo kwiyamamaza kigende neza kugeza Ku munsi wa’amatora.cyane cyane Ku ruhande RWA president Paul Kagame wacu
Uwiteka agume kurinda igikorwa cyo kwiyamamaza kigende neza kugeza Ku munsi wa’amatora.cyane cyane Ku ruhande RWA president Paul Kagame wacu
Mana wee! Ibi ni ibiki koko! Ukuboko kw’Uwiteka kubarinde cyane kuko ndabona ntazi uko bimeze. About bashoferi nibumva bananiwe babivuge babahe akanya ko KURUHUKA kuko umubiri ijya uruha rwose. Mukomere turasenga ngo Uwiteka arinde cyane umukandida was FPR n’abamuherekeje.
Imana ishimwe ko ntacyo babaye, kandi nukubasengera kuko babafite byinshi mumutwe ukongeraho amajoro bara bategura gahunda z’umunsi Imana ijye ibafasha rwose. yaba bo ndetse n’abatwara..
Imana ishimwe ko ntawahaburiye ubuzima


text:
Umukobwa uba usanga yambara imyenda ahindura, yambara inkweto akongera akavanamo, agahindura isakoshi ndetse n’imisatsi akayifunga bitandukanye ku buryo umunsi wose ashobora kuwumara ari kwitegura. Si abakobwa gusa ariko burya n’abasore ni ko bijya kumera. Umusore usanga nawe aba yibaza akenda keza kamubera, uko ameze n’ibindi byinshi.
Muri za nkuru z’umwihariko wa Inyarwanda.com rero, tugiye kurebera hamwe bimwe mu byo umusore yibandaho cyane biba byamuhangayikishije iyo agiye kubonana bwa mbere n’umukobwa ashaka gutereta.
1.Ibyo kwambara
Aha ntabwo abahungu babikora nka kumwe kw’abakobwa bambara amakanzu nk’icumi bahindura buri kanya bibaza iyo umusore bakundana aza gukunda. Bamwe mu basore baba bahangayikishijwe n’umusatsi niba uko ungana bijyanye no kwambara ikote (suit) cyangwa se niba ikoboyi nta kibazo. Bo batekereza n’utundi tuntu tw’amafuti utataho umwanya ubusanzwe utekerezaho.
2.Ese araza kunkunda?
Iki ni ikibazo cyo kwibazwa akenshi iyo abantu noneho bahuriye ku mbuga nkoranyambaga, iki kiba ari cyo kibazo kinini cyane kuko ntuba uzi uko biri bugende kuko ushobora gutungurwa no gusanga mugenzi wawe ari mwiza cyane birenze uko wari ubizi kuko mwibuke ko ubu buba ari ubwa mbere bagiye kubonana.
3.Ese aratera iya mbere?
Hari abasore bakunda ko ibintu byagenda nk'uko umuco wo hambere wahoze aho umuhungu ari we utera iya mbere agashotora umukobwa. Ariko hari n’abasore baba bashaka kubona abakobwa bababanziriza bagakomerezaho. Umusore ugiye guhura n’umukobwa bwa mbere rero aba yibaza niba ari buze gushotorwa cyangwa ari buze gushotora.
4.Araza kuba asa uko asa?
Ba bantu bahujwe n’imbuga nkoranyambaga cyangwa baziranye ku mafoto gusa, usanga umusore yibaza niba umukobwa bagiye guhura kumwe aba asa iyo yisize ibyongera ubwiza (make up) ari nako aza kuba asa mu by’ukuri cyangwa niba bimwe yisiga bimuhindura. Kuko burya abakobwa benshi, ku munsi wo guhura n’abahungu bari kubatereta bwa mbere bagaragara bisize ibyongera ubwiza. Ibi rero bishobora gutera umuhungu urujijo yibaza niba ubwiza yabonye kuri wa mukobwa ari ubw’ukuri koko cyangwa ari bya birungo byakoze akazi.
5.Ahangayikishwa n’icyo gukora
Usanga umuhungu aba yibaza akantu ari buze gukora kadasanzwe ku buryo kaza kunezeza cyane umukobwa bagiye guhura ku buryo ari bumukunde cyane. Abenshi birabahira ariko bamwe kubera kubishyuhamo cyane bajya bisanga ahubwo basenye n’ibyari bihari.
6.Aho guhurira
Birumvikana niba mugiye gusohoka kimwe mu byo umusore arebaho ni ahantu muhurira. Niba ari Restaurant, tuvuge ko muri buhurire i Nyamirambo kuri Tizama Bar Resto cyangwa se i Gikondo kuri Ambassador's Park, usanga umusore ari kwibaza niba umukobwa bagiye guhura bwa mbere ari buhakunde. Cyane nk’iyo umusore we ahakunda aba yumva n’umukobwa akunze yahamujyana n’ubwo bishobora kubaho ko atahakunda kuko abantu bakunda bitandukanye, ariko biba byiza cyane iyo ahakunze kuko uba wizeye ko byibuze ubashize kugira intambwe nziza utera muri we.
7.Impumuro
Yego arabizi ko yoze, arabizi ko yakoze isuku ku mubiri no mu kanwa, ariko azakomeza guhangayikira impumuro ye yibaza uko aza kuba ahumura. Akenshi ibi abitekereza kuko burya ku munsi wa mbere wo kubonana n'uwo utereta, musore igitego cya mbere uzatsinda ni uko ku munsi wa mbere ari nawo munsi uzamusoma bwa mbere. Ngaho tekereza ku mpumuro yawe, mu kanwa uhiteho cyane kuko byose bishobora kuba byagenze neza icyo cyonyine kikabyica byose.
8.Ndabikora gute?
Aha umusore aba yibaza igikorwa cya kigabo aza gukora n’uko aza kugikora ku buryo biza gukurura wa mukobwa by’iteka ryose. Biragoye kumenya icyo gukora hano n’uko wagikora kuko abandi barabikoze guhimba igishya bizagorana. Ushobora kumukururira intebe ngo yicare, ushobora kumufungurira umuryango w’imodoka, ushobora kumutwaza isakoshi…Buri wese n’uburyo bwe, n’agashya ke. Hano rero umusore aba yibaza icyo ari bukore cyikanyura umukunzi we.
9.Kwifata cyane
Abenshi hano bagiye guseka ariko nk’uko n’ibindi tutabiciye ku ruhande n’iki ntitugiye kukibika kuko turi ibiremwamuntu kandi ni ibintu tubana nabyo buri munsi. Si no ku musore gusa n’uko ari bo twibanzeho muri iyi nkuru yacu; uzasanga umusore ari kwibaza uko ari bubigenze nakenera gusura cyangwa se uko yifata cyane nashaka gukoresha ubwiherero mu buryo bwihuse kandi butunguranye.
10.Kwitinya
Kwitinya mu ndeshyo, kwitinya mu mitungo, kwitinya ku isura n’ibindi. Umusore ashobora gutinya ko nimuhura bwa mbere uza wambaye inkweto ndende ukaba umusumba. Iki gihangayikisha benshi iyo bahuriye kuri za mbuga nkoranyambaga twakunze kugarukaho. Niba nawe ari muremure wenda ntazabihangayikira ariko ntihazabura ibindi yitinyaho.
Ibi ni bimwe muri byinshi umusore ashobora kwibandaho cyane no guhangayikishwa nabyo ku munsi wa mbere agiye guhura n’umukobwa agiye gutereta. Ubutaha tuzarebera hamwe ibyo abakobwa bahangayikira nimugaragaza amatsiko yabyo.


text:
Amajyaruguru: Hafashwe ingamba zo gupima abanyeshuri indwara zitandura
Yanditswe na Nshim Janvier
Bamwe mu bayobozi b’ibigo by’amashuri mu Ntara y’Amajyaruguru bavuga ko hafashwe ingamba zo kujya bapimisha abanyeshuri babo indwara zitandura zirimo umuvuduko w’amaraso.
Umuyobozi wa Wisdom Schools, Nduwayesu Elie, avuga ko iki gikorwa kiba gikenewe kuko gituma umwana ugaragaje uburwayi yitabwaho neza kandi agakurikirana n’amasomo ye neza.
Yagize ati: “Gahunda yo kumenya uko buri mwana ahagaze mu buzima ni ikintu k’ingirakamaro kuko burya bituma ubasha kumenya uburyo witwara imbere y’ikibazo cy’umwana uyu n’uyu, ubu rero abayobozi b’ibigo by’amashuri yo mu Ntara y’Amajyaruguru twiyemeje ko tugomba kumenya uburyo abanyeshuri bacu bahagaze ku bijyanye n’indwara zitandura.”
Avuga ko kumenya amakuru ya buri mwana mu ishuri ajyanye n’ubuzima bwe bituma agenda yigengesera nko ku mwana ufite ibibazo by’umutima n’abandi baba bafite utubazo tw’uburwayi.
Ati: “Nka twe hano intego yacu ni ugutanga uburezi n’uburere bufite ireme, ibyo ntibyagerwaho abo turera badafite ubuzima buzira umuze kuko ari bwo shingiro rya byose.”
Bamwe mu babyeyi barerera muri iki kigo aho Imvaho Nshya yasanze iki gikorwa kibera bishimira iyi gahunda, kuko izatuma bamenya uburyo bafatamo abana babo.
Humure Alphonse ni umwe muri abo babyeyi avuga ko gahunda yo gupima abana bayishimira cyane.
Ati: “Iyi gahunda yo gupima indwara abana bacu turayishimira cyane kuko nk’iyo umwana avuye mu biruhuko aba yarahuye n’abantu bo hanze benshi bashobora no kumwanduza zimwe mu ndwara z’ubuhumekero nawe akaba yazanduza abo aje asanga hano ku ishuri, ikindi kandi biduha ikizere kuko iyo uzanye umwana ari muzima bakamugusubiza nawe adafite uburwayi ni byiza.”
Yakomeje agira ati: “Dushima Leta yatekereje ko iyi gahunda igera ku banyarwanda bose, twari tumenyereye ko iyi gahunda ireba gusa abakuze none ubwo yageze no mu bantu bato tugiye kugira u Rwanda rufite abato bazira umuze.”
Kabera Anastase ni umuforomo wemeza ko gupima aba bana bibafasha kumenya neza uko ubuzima bwabo buhagaze bityo bikabafasha kubakurikirana neza bitabangamiye amasomo kandi n’ugaragaje uburwayi akitabwaho.
Yagize ati: “Ibyo dupima aba bana ni ukureba neza umuvuduko w’amaraso hakiyongeraho kureba uburyo ahumeka, iyo dusanze hari ufite ikibazo tuganira n’ababyeyi be uburyo umwana agomba gufashwa tukamwitaho neza kandi bitabangamiye n’amasomo ye, kuko burya ikibi ni ukubaho utazi uko uhagaze mu buzima, ikindi ababyeyi bagomba kumenya ni uko izi ndwara zitandura zireba abakuze gusa kuko no mu bana zijya zigaragaza.”
Indwara zitandura ni zimwe mu zikunze guhitana benshi kubera ko zizahaza umuntu zimumazemo igihe kirekire atabizi, buri wese rero ngo akaba asabwa kuzisuzumisha.


text:
29/04/2017, Ubwanditsi
Mu nyandiko musanga munsi hano, yashyizwe ahagaragara na Padiri Athanase Mutarambirwa, nyuma y’ibyamwanditsweho we n’abandi bahuriye mu munsi wo kwibuka i Buruseli, arerekana ukuntu muri iki gihe, abantu bashobora guhimbira abandi imyitwarire badafite. Arasobanura ukuntu ukuri gushobora kugorekwa nkana, hagamijwe kwangisha abantu abandi cyangwa kubacecekesha bigeretseho n’iterabwoba, kuko batabona ibintu kimwe n’abanyabubasha bari mu butegetsi. Padiri Mutarambirwa, agasobanura ko icyo agamije atari guterana amagambo cyangwa guhangana n’abigiza nkana, ko ahubwo agamije kwerekana ko byaba byiza abantu basubije agatima impembero, bagacisha bugufi, bagashyira imbere ubupfura, gushyira mu kuri, koroherana, kutanduranya, kwiyumanganya, no kurangwa n’indi mico myiza, ishingiye ku kwiyubaha no kubaha abandi, cyane cyane kubahiriza ubuzima bwa buri wese. Aragira ati:
“Ese byaba biboneye kwibasira abantu mu nyandiko hagamijwe gusa iterabwoba no gushaka gucecekesha abandi ubabuza gushaka ibisubizo by’ingorane z’ubuzima, umuntu yitwaje intwaro yo gutanya no kwanganisha abavandimwe ?
Nyuma yo gusoma inkuru « Abagore b’ibigarasha mu Bubiligi mu mihango yo gupfobya Jenocide yakorewe Abatutsi »,yatangajwe mu kinyamakuru Rushyashya numvise atari byiza guceceka ngo duharire ijambo abapfa kwivugira ibyo bishakiye. Singamije guterana amagambo, gusa ndagirango mbonereho gusobanura ibintu bimwe bikomeza gutiza umurindi abavugira Leta inaniwe ya Kigali mu rwego rwo gutera ubwoba Abanyarwanda.
Iriya nkuru igamije guharabika abandi no kugaya igikorwa gifite agaciro kandi gikwiye guhuza Abanyarwanda nta vangura n’ubusumbane ubwo aribwo bwose. Ndashaka rero kugaruka gusa ku magambo abiri ashobora kudufasha gusubiza mu murongo uwanditse iriya nkuru n’abandi bose bapfa gukoresha amagambo batabanje no kwibaza ku gisobanuro cyayo :
1)IBIGARASHA : Ubundi iri jambo rikoreshwa mu mukino w’amakarita, rigasobanura amakarita adafite agaciro kanini cyangwa bigasobanura gusa amakarita yamaze gusaza atagikinwa (bamwe bayita ibyondi). Iyo rero abantu b’i Kigali bavuga ibigarasha bashaka gutesha agaciro abantu batumva ibintu kimwe nabo baba bibeshya kuko babaye ibigarasha ntacyo baba batwaye. Ahubwo iyo mbonye ukuntu Kigali iba ibacunga iteka kandi ikifuza kubagura ngo bayikorere nsanga ahubwo bariya bantu ari amaturufu akomeye ku buryo ahubwo Kigali nititonda izasanga yagajwe mu mukino.
2)GUPFOBYA JENOSIDE : Ubundi gupfobya bivuga gutesha agaciro cyangwa gusuzugura. None rero iyo bavuga ko kwibukira hamwe inzirakarengane z’Abanyarwanda zo mu moko yose ari ugupfobya jenoside ntibiba ari byo. Kwibuka bariya bantu, ni uguha agaciro no kububahiriza ubuzima ; kandi mu buzima abantu bose barareshya bikaba akarusho iyo bamaze gupfa kuko baba bagiye imbere y’Imana. Imana yo rero ntirenganya kandi ntitoranya. Bityo rero kwibuka bamwe ukareka abandi nibyo gupfobya jenoside. Tuzirikane ko abo twibuka ari inzirakarengane ; si abantu bazize ibyaha cyangwa amakosa bakoze. Niyo mpamvu abantu bakurikira ibyo i Kigali bababwira, nibo bapfobya Jenocide kuko baba babiba inzangano kandi bagacira inzira ibishobora gutuma abantu bangana urunuka bakaba bazongera kumarana aho gutuma bubaha ubuzima uko bubaye no kubana ari magirirane.
Muri make rero ndagaya umuntu wanditse iriya nkuru, nkagaya ikinyamakuru cyayitangaje, nkagaya n’abantu bose basanzwe bavugira igihugu n’imiryango isanzwe ivuga kuri jenoside batigeze bamagana iriya nyandiko yibasira abantu bakoze igikorwa cy’agaciro nka kiriya. Kubona bibasira umwana wavukijwe uburenganzira bwe bwo guherekeza bwa nyuma umubyeyi we witabye Imana aho kwamagana ahubwo ababumubujije !
Ubundi rero kubaha no kurengera ubuzima ni byo by’umuntu nyamuntu yaba ava mu baparimehutu , yaba ava mubalunari cyangwa mu wundi muryango uwo ariwo wose. Ndangije rero ntumira uriya muvandimwe mu masengesho ataha yo gusabira bene wacu bose bazize jenoside n’ubundi bwicanyi maze azirebere uko abantu baba bahujwe no kwamagana igishobora cyose kudusubiza mu bihe nka biriya. Aho kubiba amatiku, amacakubiri n’inzangano Abatutsi, Abahutu n’Abatwa tuvugira hamwe turirira bose tuti :
« NEVER AGAIN »
Padiri Athanase MUTARAMBIRWA
Inyigisho nziza nziza mu ndirimbo « umuntu nyamuntu » ya Cassien Twagirayezu:


text:
Yesu yitwa igitanga! Pastor Desire
Azitwa igitangaza: (Igice cya 2)
Nuko umwana yatuvukiye duhawe umwana w’umuhungu, ubutware buzaba ku bitugu bye. Azitwa Igitangaza, umujyanama, Imana ikomeye, Data wa twese Uhoraho, Umwami w’amahoro. (Yesaya 9:5)
Muri Isirayeli bavuga ko umuntu yabyaye ari uko yabyaye umuhungu byari bisobanuye, ubutware, agaciro, umutekano, kugwira, icyubahiro, nagira ngo mbibutse ko ahavutse umuhungu hatavogerwa.
Iyo muri wowe havutse Yesu (agakiza) ibyaha ntibyinjira uko bibonye nubona ukoze icyaha kimwe bikaba 5 uzamenye ko ntamuhungu yahavutse. Yesaya yavuze ko uyu muhungu azaba ari igitangaza:
Ubuzima bwe bwaranzwe n’ ibitangaza:
1.Mu binyabuzima: Yesu yavutse bidasabye guhura k’ umugabo n’umugore
2.Mu Butabire (Chimie):Yahinduye amazi divayi,
3. Mu bukungu (Economie):Yagaburiye abantu barenga ibihumbi 5000 ifi 2 n’ imigati 5 ,
4.Mu mateka (Histoire): Niwe tangiriro kandi niwe uzasoza ni Alufa na Omega,
5. Mu miyoborere (Gouvernance): Niwe Mwami w’ amahoro.
6. Mu iyobokamana (Religion) : Nta wujya kwa Data atamujyanye niwe nzira n’ ukuri n’ ubugingo, kandi nta rindi zina twahawe munsi y’ ijuru ryo gukirizwamo uretse irya Kristo Yesu.
7. Mu bugenge (Phyisique):Yahinduye icyo bita la loi de la pesenteur kuko yarazamutse aragenda agumayo
8. Mubuganga( Medecine) yavuraga akoresheje ubutware bwe nta muti atanze akazura n’abapfuye
Yagenze ku mazi, yarapfuye arazuka n’Umwami n’igitangaza ukwiriye kumwizera akakubera igitangaza, ibitangaza bye n’ubu aracyabikorera abamwizeye, igitangaza cya 1 nukumwakira agahindura umutima wawe, ibindi bigakurikiraho.
Niba wifuza gusengerwa cyangwa kugisha inama waduhamagara kuri +250788422984 dusengera ibyifuzo by’abantu ku buntu. Sangiza ubu butumwa inshuti zawe.
Agakiza family tubifurije Umwaka Mushya muhire wa 2017
Pastor [email protected]


text:
Ese abari mu ijuru bashobora kutubona twe bakiri mu isi?
Ikibazo: Ese abari mu ijuru bashobora kutubona twe bakiri mu isi?
Igisubizo: Abaheburayo 12:1 haravuga ngo 'natwe rero ubwo tuzengurutswe n'imbaga ingana ityo y'abahamije ibyo bizera '' Hari abumva yuko abo 'bahamya benshi batuzengurutse' ari abagiye mu ijuru batureberayo. Ariko sibyo icyo cyanditswe gishaka kuvuga. Igice cya 11 cy'icyo gitabo cy'Abaheburayo havuga ku bantu batandukanye Imana yagiye ishimira ukwizera kwabo. Abo nibo 'mbaga y'abahamije ibyo bizera'. Si 'abahamya' kuko batureba ibyo dukora, ariko ni abahamya kuko badusigiye ingero z'ukwizera kwabo. Ni abahamya ba Kristo, b'Imana, b'ukuri. Abaheburayo 12:1 harakomeza ngo ''tureke ibitubuza gutambuka n'ibyaha bikunda kutuganza, maze twihatire kwiruka turangize gusiganwa twateganyirijwe tudacogoye'. Kubera ukwizera no gukiranuka kw'abo batubanjirije, dukwiye rero kubareberaho.
Nta na hamwe Bibiliya yemeza cyangwa ngo ihakane ko abari mu ijuru bashobora kutubona hano ku isi. Ariko ibyari byo byose, dutekereza ko batatubona. Uti kubera iki? Icya mbere, kutureba ino ku isi bahabona ibintu byabatera intimba n'agahinda, kubera icyaha n'ikibi byuzuye hose. Kuko tuzi yuko nta gahinda cyangwa intimba biba mu ijuru (Ibyahishuwe 21:4), birashoboka ko ubwo batareba ibibera ku isi kuko byabatera uwo munabi. Icya kabiri, abari mu ijuru barangajwe cyane no guhora baramya Imana no kwizihira ubwiza bwaho ku buryo rwose ntacyo baba bashaka kureba ku isi. Byonyine kuba bararokotse icyaha, ubu bakaba bibera mu bwiza no kubaho by'Imana mu ijuru birahagije ngo ntihagire ikindi batekereza uretse byo.
Nubwo rwose bishoboka ko Imana yakwemerera abari mu ijuru kureba uko abo basize bameze, ntacyo Bibiliya ibivugaho na gatoya.
English
Ese abari mu ijuru bashobora kutubona twe bakiri mu isi?


text:
Uko abakobwa n’abagore bakwirinda kuribwa mu nda igihe bari mu mihango
Kuribwa mu nda bibanziriza imihango cyangwa se bigendana nayo bimara iminsi iri hagati y’ibiri n’itatu. Uku kuribwa mu nda bikunze kuba ku bagore n’abakobwa bari mu gihe cyo kuva mu bwangavu, no mu gihe kibanziriza gucura.
Amakuru dukesha urubuga passeportsante.net, avuga ko ubu bubabare bubaho mu bihe nk’ibi by’ubuzima bw’abagore n’abakobwa ntabwo bwakagombye gutera inkenke cyangwa ngo butere ubwoba, kuko nko ku bangavu ho bigenda bishira buhoro buhoro, yemwe iyo ubyaye bwa mbere bihita bishira burundu.
Bimwe mu binyetso bigaragaza imihango ibabaza, harimo kuribwa mu nda yo hasi no mu mugongo ahagana hasi, kumva utamerewe neza, utishimye, kuribwa umutwe, kugira isesemi, kuruka no guhitwa.
Buri mugore bishobora kuba byamubaho ariko hari ibintu bimwe byatuma ubukana bwiyongera :
• Kuba ufite umubyeyi cyangwa umuvandimwe uribwa mu gihe ari mu mihango,
• Kugira imihango ya mbere ku myaka iri munsi y’icyenda,
• Kugira ibiro byinshi,
• Kubaho mu buzima butakoroheye bugutesha umutwe cyangwa butuma utishimanye n’abo mubana,
• Kunywa inzoga mu gihe uri mu mihango no kunywa itabi,
• Kudakora imyitozo ngororangingo,
• Kuba uhangayitse,
• Kuba waba ufite DIU (agapira k’inkondo y’umura).
Bimwe mu byagufasha kwirinda kuribwa mugihe uri mu mihango cyangwa se bikakugabanyiriza ububabare :
• Kugabanya ibinyobwa bifite isukari,
• Kurya cyane amafi,
• Kugabanya kurya marigarine n’andi mavuta akomoka ku bihingwa,
• Kwirinda kurya inyama zitukura,
• Kwirinda kunywa ikawa mu gihe urimo kuribwa mu nda,
• Mu gihe urimo kuribwa ushobora gufata umusego ushyushye cyangwa ikintu cya palasitike kirimo amazi ashyushye, ugashyira ku nda yo hasi cyangwa ugasegura mu mugongo ahagana hasi,
• Kwiyuhagira amazi ashyushye,
• Gukora imyitozo ngororamubiri yoroheje,
• Kuruhuka no kwirinda ibiguhangayikisha, Icyitonderwa : Igihe ubona ufite imihango idasanzwe, myinshi kandi ikubabaza ni byiza ko wajya kwa muganga.


text:
Minisitiri w’Ingabo mu Rwanda, General James Kabarebe yavuze ko urupfu rwa Gen Fred Gisa Rwigema wapfuye urugamba rugitangira rwababereye ikigeragezo gikomeye, ariko ntibigeze bacika intege. Ikindi kandi ngo uru rugamba rwaguyemo urubyiruko rwinshi ariko ntibice intege abo bari kumwe bagakomeza ntibahinde umushyitsi ngo babe basubire inyuma.
Minisitiri Gen. James Kabarebe yaboneyeho kwibutsa urubyiruko rw’iki gihe ko narwo rukwiye kubyigiraho ntibasubire inyuma cyangwa ngo bacibwe intege n’ibibazo bagenda bahura nabyo mu buzima bwa buri munsi cyane ko bitandukanye n’ib’icyo gihe.
Ibi ni ibikubiye mu butumwa Minisitiri Kabarebe yagejeje ku bitabiriye inama nkuru y’urugaga rw’urubyiruko rushamikiye ku rugaga rw’Umuryango wa RPF Inkotanyi yabaye kuri iki cyumweru tariki 26 Ugushyingo 2017, i Rusororo ku kicaro gikuru cy’Umuryango RPF Inkotanyi.
Kabarebe yavuze ko bajya gutangira urugamba rwo kubohora igihugu abenshi muri bo bari bakiri urubyiruko ndetse anashimangira ko urubyiruko arirwo rwafashe uwo mugambi wo gufatanya n’imiryango gutaha ku ivuko.
Muri iki kiganiro kibanze ku kubaka icyizere mu rubyiruko no kurutoza gukunda igihugu no kurangwa n’ibikorwa by’ubutwari, General Kabarebe yavuze ko hari benshi baguye ku rugamba kandi bari bakiri bato ariko ibyo bikaba bitarabuzaga abo bari kumwe ku rugamba gukomeza bagana imbere.
Yagize ati “Abana bangana namwe ntabwo bahunze, nibuka nko mu Rugano hari aho twaciye dusanga umwana arahagaze n’imbunda ye, urwondo rwamufashe mu mavi, akana gato cyane [nk’imyaka 18] ariko ugashaka kumubaza impamvu ahagaze, wareba neza ugasanga kapfuye kera cyane. Kubera imbeho yarumye ahagaze. Ntabwo abantu baba baranyuze muri ibyo ngo urubyiruko rw’uyu munsi ruhunge kuko ibibazo bihari ntabwo ari nk’ibyo abantu banyuzemo.”
Kabarebe kandi yavuze ko mu myaka 30 cyangwa 40 u Rwanda ruramutse rutagize ubukungu buteye imbere cyane kandi urubyiruko rufite byose ndetse n’ubuyobozi bwiza buhari muri iki gihe, byaba ari ikibazo gikomeye.
Gen Kabarebe yavuze ko u Rwanda kuri ubu rufite ubuyobozi bwiza ndetse n’ubukungu buhamye
Gen. Kabarebe yavuze ko urupfu rwa Gen Fred Gisa Rwigema wapfuye urugamba rugitangira kandi ari nawe wari umuyobozi w’ingabo za RPA, rwababereye imbogamizi ikomeye ariko avuga ko baharaniye kugera ku ntego yatumye biyemeza gutangiza uru rugamba bityo bituma badacika intege.
Yagize ati “Burya umuyobozi iyo apfuye ku rugamba hari igihungabana uretse na nyakwigendera Fred Gisa Rwigema buriya twagiye dupfusha n’abandi bayobozi benshi cyane. Mu bitero byose byabaye nta gitero cyabaye tudapfushije umuyobozi, Icyo gihe rero abasirikare bayoborwa bagiramo akantu ariko RPF cyangwa RPA yatandukanyaga umuntu, urugamba n’intego abantu barwanira."
Yakomeje agira ati “Nyakwigendera Gen Fred apfuye ntabwo abantu benshi babimenye byarahishwe byamenywe n’abantu bakeya cyane ariko njyewe ndi mu babimenye uwo munsi ariko ku bwanjye ku giti cyanjye n’abandi twari kumwe ntabwo nabonye ko harimo guhungabana. Nabwiye abo twari kumwe, nti arapfuye ariko iyi ni mbogamizi kuri twe ariko tugomba gukomeza urugamba twanze dukunze, kandi n’abandi ni ko babibonaga.”
Yunzemo ati “Nabwiye abo twari kumwe nti ok , arapfuye ni ikigeragezo kuri twe ariko tugomba gukomeza urugamba . Buri wese yahise yifuza ko Perezida Kagame agaruka, mu minsi mike aba aragarutse ibibazo byari byatangiye kugaragara biba biragabanutse nta cyuho kinini cyabaye ku buryo yahise abishyira ku murongo byose.”
Iki kiganiro cyari kiyobowe na Dr Utumatwishima Abdallah, cyari kirimo kandi na Rwiyemezamirimo Ndagijimana Allain ndetse na Uwanyirigira Clarisse uhagarariye urubyiruko ku rwego rw’igihugu nabo bagiye basubiza bimwe mu bibazo babazwaga n’abari bitabiriye iyi nama nkuru y’urugaga rw’urubyiruko rushamikiye ku muryango RPF Inkotanyi.


text:
Mu Rwanda itariki ya 17 Ukwakira yaraye igizwe umunsi mukuru wo kwizihiza ingagi yo mu birunga.
Iyo tariki yahuriranye n’uko ku wa kane hari hashize imyaka 100 Abazungu ba mbere bahuye n’ngagi mu majyaruguru y’Urwanda.
Kuri iyo tariki muri 1902 ni bwo abantu bari bayobowe n’Umudage wari ufite ipete rya kapiteni babonye izo ngagi, barasamo 2, maze bohereza imirambo yazo i Burayi kugira ngo ipimwe muri laboratoire.
Izo ngangi zidasanzwe zimaze imyaka myinshi zikurura bamukerarugendo n’abahanga b’ingeri zose. Ubu ziri mu bintu byinjiriza Urwana amadevise menshi.
Ingagi z’ibirunga kandi zishobora no kuboneka mu mapariki yo muri Uganda na Repuburika Iharanira Demokarasi ya Congo. Ubu umubare w’izo ngagi muri ibyo bihugu byose urabarirwa kuri 650, uretse ko ngo urimo kwiyongera muri ino minsi.
Mu banzi b’ingagi harimo cyane cyane abantu bazihiga, bakarimbura amashyamba zibamo cyangwa bakazanduza indwara.Ingagi zo mu birunga zamenyekanye mu mahanga cyane cyane kubera umunyamerikakazi Dian Fossey wari uzwi mu Rwanda ku izina rya Nyiramacibiri. Uwo mugore yamaze imyaka myinshi yiga imibereho y’izo ngagi. Nyuma yaje kuzandikaho igitabo “Ingagi mu Kibunda”. Inkuru y’icyo gitabo yaje no gukinwa muri sinema yakorewe muri Amerika.


text:
Mu kiganiro na Inyarwanda.com, Mugabo C John yadutangarije ko atuye muri Kicukiro mu mujyi wa Kigali. Mu mwaka wa 2006 ni bwo yatangiye kwandika indirimbo, muri 2017 aba ari bwo asohora indirimbo ye ya mbere. Kugeza ubu amaze kugeza indirimbo 7. Ni indirimbo z'amashimwe zuje amagambo yo gusingiza Imana. Yagize ati: "Natangiye kwandika indirimbo muri 2006, nagiye muri worship team muri 2011, hanyuma 2017 ni bwo nasohoye indirimbo ya mbere, ubu nkaba mfite indirimbo 7 za Audio."
UMVA HANO 'WAMBAYE ICYUBAHIRO' YA MUGABO C JOHN
Mugabo amaze gukora indirimbo 7
Yavuze ko iyo yandika indirimbo yibanda ku butumwa bw'amashimwe. Yagize ati: "(Nibanda) ku gukora kw'Imana ariko na none biterwa n'ukuntu inspiration ije ariko ibingarukamo kenshi ni amashimwe." Abajijwe na Inyarwanda.com intego afite mu muziki, Mugabo C John yagize ati: "Ni uko abantu bamenya kugira neza kw'Imana tugafatanyiriza hamwe kuyishima kuko Ihambaye."
Yakomeje avuga ko inzozi afite mu muziki wo kuramya no guhimbaza Imana ari ugukora indirimbo zihumuriza abantu, bagaha agaciro umusaraba wa Yesu kurusha ibindi bintu byose by'agaciro. Ati: "Inzozi zanjye ni ukubona indirimbo zange zisubizamo abantu ibyiringiro bagaha agaciro umusaraba wa Yesu kurusha iby'agaciro byose, natangiye kuzigeraho." Kugeza ubu Mugabo C John afite indirimbo 7 ari zo: Isezerano, Shimirwa, Wambaye icyubahiro, Ndashima, Shalom na Yesu azabikora.
UMVA HANO 'ISEZERANO' YA MUGABO C JOHN
Gukora indirimbo zisubizamo abantu ibyiringiro ni byo yimirije imbere


text:
Uyu muhanzi mu buzima bwe bwa muzika azwiho gukora udukoryo cyangwa ibidasanzwe, icyakora kuri ubu ni umwe mu bo umuntu yavuga ko badahagaze bwuma mu muziki. Kuri ubu Senderi asanga n'ubwo adacurangwa cyane ku ma radiyo ariko ari mu bahanzi bakunzwe n'abaturage cyane ko bakimutumira mu bitaramo binyuranye.
Ibi bituma yibaza icyo abatamucuranga bikoza bitewe nuko ahamya ko arusha igikundiro abatoneshwa bagacurangwa nk'uko yabyanditse abinyujije ku rukuta rwe rwa Instagram. Sendei Hit wari wataramiye mu karere ka Burera aho abari batashye ivuriro ryaho nyuma yo kubona ko afite abakunzi benshi yanditse amagambo akomeye ku mbuga nkoanyambaga ati:
Ndi umuhanzi w'abaturage sindi umuhanzi w'abiyemezi abirasi na za haduyi zirirwa zinsebya zirayomba nkakora ndirimba mu mibyizi na weekend sincurangwa ku maradiyo ariko Imana ikansiga amavuta abaturage bakanyihamagarira. Ese abo mwirirwa mukorera promo ko ntari kubabona mu bitaramo muri rubanda ko twese turirimbira abaturage. Avoka y'indushyi imanuka ihiye kandi ibiryo by'umunyamujyi ntibibura. Bafana banjye turarimbanyije gukora sasa.
Amagambo akomeye Senderi yatangarije ku mbuga nkoranyambaga
Senderi Hit ni umuhanzi ukunze kwifashishwa mu bitaramo binyuranye birimo gahunda za leta ariko kandi akanifashishwa mu bitaramo bindi binyuranye. Uyu ntiyabashije kwitabira PGGSS uyu mwaka kuko arengeje imyaka yo kuryitabira. Senderi ukunze kugaragaza ko afite abanzi benshi, kuri ubu yifatiye itangazamakuru ku gahanga arishinja kutamucuranga nyamara Imana igakomeza kumutiza imbaraga n'igikundiro mu baturage avuga ko bamutumira mu bitaramo.


text:
None kuwa 03/07/2018 Umuyobozi w'Akarere bwana NDAYAMBAJE Felix ari hamwe n'Umuyobozi wa Burigade ya 503 Col Sam Baguma, Umuyobozi wa Polisi mu karere SP Karagire Gaston bagiranye inama n'abaturage b’imirenge ya RUVUNE na MUKO begereye ishyamba rya Leta rizwi ku izina rya GBK. Ni nyuma y’aho bamwe mu baturage bigabije iryo shyamba bakarisarura nta burengenzira bafite.
Col. Sam Baguma yabwiye abaturage b’iyi mirenge biganjemo urubyiruko, ko u Rwanda rufite umutekano usesuye akaba ari yo mpamvu ubu ingabo z’igihugu ziri mu rugamba rwo guteza imbere abanyarwanda n’igihugu muri rusange . Yababwiye ko abantu bigabiza iri shyamba ari babandi badashaka kugendera mu murongo leta ishyiraho ahubwo bakirwa biyahuza ibiyobyabwenge bityo abasaba kubyirinda kuko ari yo ntandaro y’ibi bikorwa bibi. Yagize, ati: “kuki twaba isoko ry’ibiyobyabwenge, amashashi n’ibindi? Nimukoreshe amahirwe Leta yabahaye mwiteze imbere”. Yashoje ababwira ko ari bo mbaraga z’igihugu bityo bakaba bagomba gukura amaboko mu mifuka bagakora asaba n’abaturage kudahishira ababikora ahubwo ko bagomba kujya abantu badashaka gukora kuko bahombya igihugu.
Umuyobozi wa Polisi yabagaragarije itegeko rihana abantu bangiza ibidukikije ababwira ko ibyo bakoze atari ukwangiza gusa ahubwo harimo n’ubwigomeke kuko ibyo bakora nta burenganzira bahawe n’urwego rwa Leta rubishinzwe bityo abasaba kugarukira aho.
Umuyobozi w’Akarere yababwiye ko bahagurikijwe no gufatira hamwe ingamba zo kurwana urugamba rwo guca urugomo n’ubwigomeke ku buyobozi, aho bamwe muri aba bigabije ishyamba bashumuriza imbwa abayobozi baba baje kubabuza. Yababwiye ko bibabaje kuba abaturage bazi akamaro k’ibiti hanyuma bakaba aba mbere mu kuyamgiza. Yagize, ati: “ mwakagombye kuba ari mwe mwakabaye mugira uruhare rugaragara ariko kuko mutabikoze twaje ngo dufatanye gukumira icyo kibazo”. Yashoje abasaba ko mu byo bakora bagomba gukorana mbere na mbere n’ubuyobozi bw’umudugudu kuko bizabafasha neza kugera ku ntego zabo kandi ko buri wese agomba kugira icyo akora kimuteza imbere cyiyongera ku mbaraga kuri gahunda Leta yabashyiriyeho.
Bikorewe i Gicumbi, kuwa 03/07/2018


text:
Uburyo wakoresha watsapp maze ugakumira amafoto, amajwi n’amashusho kwidawunirodinga(download) mu gihe utabishaka.
Hari igihe ukoresha watsapp maze ugatungurwa no kubona amafaranga waguze kugirango ujye ku mbuga nkoranyambuga zitandukanye ashizemo utageze ku ntego zawe, nyamara ibi bishobora no guterwa n’ibintu bitandukanye wowe ubwawe uba utagizemo uruhare namba.
Rimwe na rimwe ujya kureba amafoto mu bubiko bwayo(garelly) maze ugasangamo amafoto n’amashusho utazi aho byavuye, nyamara ibi byikora igihe cyose uba umaze kwemeza ko ushaka gukoresha internet(data connection) , niho amafoto , amajwi n’amashusho bitangira kwidawunirodinga(download) , ibi bikaba biba byavuye mu matsinda(group) ya watsap uba ubarizwamo , biba byoherejwe n’abandi musangiye ayo matsinda.
Tugiye kubabwira uburyo mushobora gukoresha maze mukajya mudawonirodinga amafoto cyangwa amajwi n’amashusho mwifuza . bityo mukabasha kwizigamira amafaranga muba mwaguze kugirango mubashe gukoresha watsapp, facebook ndetse na twitter, n’ibindi bitandukanye.
Dore uburyo uzabikoramo:
- Ikintu cya mbere ugomba gukora ni ugufungura watsapp yawe.
- Ikintu cya gatatu uzakora hejuru umaze gufungura watsapp uzabona utudomo dutatu, maze udukandeho uzasangamo ibintu bitandukanye aribyo New group, new broadcast ,watsapp web, starred messages, Status, Setting aha uzahitamo gukanda kuri Setting.
- Numara gukanda kuri Setting uzabona ibindi bitandukanye maze ukande kuri Data usage.
- Numara gukanda kuri Data Usage uzabona ibindi bitandukanye maze ukande When using mobile data.
- Numara gukanda kuri When using mobile data uzabona urutonde rw’ibintu bitandukanye harimo, Images, Audio,Videos, Documents. Maze byose ubikuremo ikimenyetso cya V.
- Nyuma uzakanda OK.
Numara gukora ibi byose uzaba ugeze ku ntego zawe.
Biseruka jean d’amour


text:
KANDA HANO UREBE VIDEO
Mu busanzwe abakobwa iyo bashaka gukora imibonano mpuzabitsina barabihisha cyane. Kugira ngo uzabone umukobwa ukubwira ko yifuza ko muryamana ni imbonekarimwe, N’ubwo bwose abakobwa iyo bashaka imibonano mpuzabitsina babihisha ariko nitwakwiyibagiza ko bafite umubiri wa kimuntu utuma nabo bagira ubushake bukabarenga ukaba wabibona.
Kumarana umwanya n’umukunzi we kimwe no kumukorakora bishobora gutuma umukobwa agira ubushake bwinshi bwo gukora imibonano mpuzabitsina bikaba akarusho iyo ari mu minsi y’uburumbuke. Umubiri we ushobora kumutenguha ukagaragaza ko yifuza cyane gukora imibonano mpuzabitsina nk’uko umuhungu nawe bimubaho.
Ibi ni bimwe mu bimenyetso bishobora kukugaragariza ko umukobwa muri kumwe yifuza ko mukora imibonano mpuzabitsina ariko akabura aho aguhera.
Kumira amazi: usanga amira amacandwe buri kanya boshye umunyamerwe ubonye inyama kandi yayamira agasa nk’amuniga, aha kandi atangira kuvuga asa n’uwacitse intege akanarandaga ukaba wagira ngo yasomye ku nzoga.
Gutukura amaso: umukobwa wakwifuje cyane ushobora kumubwirwa n’uko amaso ye yatukuye ukabona asa n’uzenga amarira, aha ngaha kandi aba areba icyoroshye.
Koroha agacika intege : Aha umukobwa wakwifuje cyane ko mukorana imibonano mpuzabitsina usanga yacitse intege cyane nta kabaraga yifitiye, niba afite nk’ibiro 80 wamusunika akagenda nk’ufite ibiro 5 gusa.
Kuribwa mu nda: Ibi biba ku bakobwa bamwe na bamwe iyo amaranye n’umuhungu igihe kirekire yamwifuje cyane ugasanga atangiye kubabara mu kiziba cy’inda kubera ubushake.
Kubyimba amabere agakomera/agashinga: Amabere arabyimba agakomera nk’arimo akabuye ariko bitari cyane, si ku bakobwa bose ni bamwe na bamwe uzasangana iki kimenyetso.
Gutosa umwenda w’imbere: Ubushake iyo bwabaye bwinshi ku mukobwa bituma n’ububobere mu gitsina burushaho kwiyongera bukaba bwatosa umwenda w’imbere ndetse bikaba byanahinguka inyuma. Aha ngaha si ku bakobwa bose biterwa n’imiterere y’umukobwa.
Ese wowe iyo urebye ubona ari iyihe mpamvu ituma abakobwa bemera gushinyiriza bakihagararaho ntibabwire abahungu ko bashaka gukora imibonano mpuzabitsina ?
Rubyiruko reka dukomeze kurangwa no kwirinda icyorezo cya Sida kuko gikomeje koreka imbaga kandi ntahandi gica kuko ubushakashatsi bwerekana ko 98% cyandurira mu imibonano mpuza bitsina idakingiye.
Richard Uwizera@ibyamamare.com


text:
Batangiye gusiza ahazubakwa Kaminuza Mpuzamahanga y’Ubuvuzi i Burera
Ibikorwa byo kubaka kaminuza mpuzamahanga y’ubuvuzi mu Karere ka Burera byaratangiye, kuri ubu bari mu gikorwa cyo gusiza ikibanza izubakwamo.
Iyi kaminuza izaba yitwa University of Global Health Equity (UGHE), irimo kubakwa mu Murenge wa Butaro ku musozi uteganye n’Ibitaro bya Butaro bizwiho kuzura kanseri.
Ubuyobozi bw’iyo kaminuza buvuga ko ibikorwa byo gusiza ikibanza bizamara amezi ane ubundi bagatangira kubaka. Mu myaka ibiri ngo inyubako zose zizaba zuzuye ubundi iyo kaminuza itangire kwakira abanyeshuri.
Ni kaminuza izaba iri ku rwego mpuzamahanga kuko izatanga ubumenyi buhanitse mu by’ubuvuzi bw’abantu bikazatuma ireme ry’ubuvuzi rirusaho kuzamuka haba muri Afurika ndetse no ku isi muri rusange.
Iyi kaminuza irubakwa ku bufatanye bwa Leta y’u Rwanda, Kaminuza ikomeye yo muri Amerika yitwa Harvard ndetse n’umushinga wo muri Amerika witwa Partners In Health: Inshuti Mu Buzima.
Izubakwa mu byiciro kuko hakenewe Hegitari 100 z’ubutaka zigomba kubakwaho ibikorwa byose by’iyo kaminuza ariko ntibarazibona zose.
Mu cyiciro cya mbere habanje kuboneka Hegitari 35. Kuri izo Hegitari ziri gusizwa ni ho hazaba hari icyizaro cy’ishuri, amashuri, amacumbi n’izindi nyubako. Abari bahatuye bose babarirwa mu miryango 99 bahawe ingurane,barimuka. Ubutaka n’ibindi bikorwa by’abo baturage byari bihari byishyuwe Miliyari 1.300Frw.
Icyiciro cya kabiri kigizwe n’ubutaka buzubakwaho izindi nyubako, nabwo bungana na Hegitari 35, buzashakwa mu mwaka wa 2016-2017. Abahatuye nabo bazimurwa, bahabwe ingurane ingana na Miliyari 1.500Frw. Hegitari 30 zizaba zisigaye nazo zizashakwa nyuma.
Iyi kaminuza mpuzamahanga y’ubuvuzi izuzura itwaye Miliyoni 150$, abarirwa muri Miliyari zirenga 100Frw.
Kaminuza ngo yatangiye kubazanira ubukire
Abaturage bo mu Karere ka Burera cyane cyane abo mu Murenge wa Butaro bahamya ko, usibye kuba iyo kaminuza igiye gutuma abana babo babona aho bigira hafi, ngo izabazanira n’ubukire kuko izabagurira umusaruro w’imyaka itandukanye beza.
Bamwe mu baturage bimuwe bo bavuga ko batangiye kubona inyungu zayo. Mahoro Evode, uri mu kigero cy’imyaka 25, avuga ko ubutaka yahawe n’ababyeyi be, bamuhaye ingurane yabwo, yimukira ahandi.
Amafaranga y’ingurane yahawe, adashaka kuvuga umubare wayo, avuga ko yatumye abasha kubaka inzu ifite agaciro ka Miliyoni 3.5Frw. Yaguzemo inka y’inzungu ifite agaciro k’ibihumbi 300Frw ndetse anagura imirima itandatu. Ibyo byose ngo ntiyari kubigeraho vuba iyo atimurwa.
Agira ati “Iyi kaminuza batuzaniye n’ingurane twahawe, jye byaranshimishije kandi byaranyunguye 100%...nta byiza biruta ibyongibyo jye ndabishima. Ahubwo kaminuza yarakoze iraza.”
Nubwo ariko hari abaturage bimuwe bavuga ko batangiye kubona ibyiza by’iyo kaminuza, ngo hari n’abandi bahawe ingurane z’amafaranga, babona ari menshi, batangira kuyakoresha ibitabyara inyungu nko kuyanywera gusa.
Budigiri Lazare, umwe mu baturage, ahamya ko ibyo byatewe n’imyumvire yabo iri hasi itaratumye bamenya gukora igenamigambi hakiri kare ngo bategure imishinga bazayashoramo.
Budigiri aha niho ahera asaba ubuyobozi kuba hafi abaturage kugira ngo amafaranga azahabwa abazimurwa ahandi, atazabapfira ubusa nkuko byagenze kuri bamwe bimuwe mbere.
Agira ati “Inama nziza ni zo dushaka z’abayobozi. Ntacyo twakwikorera ubwacu bwite! Inama nyinshi buri igihe…kugira ngo (amafaranga) atazadupfira ubusa. Ntabwo twese duhuje gahunda. Ntabwo duhuje imico!”
Hafashwe ingamba kugira abaturage batazatindahara
Umuyobozi w’akarere ka Burera, Uwambajemariya Florence, avuga ko bafashe ingamba nyuma yo kubona ko hari bamwe mu baturage bimuwe bagapfusha ubusa amafaranga y’ingurane bahawe.
Uwambajemairiya akomeza avuga ko abazimurwa mu kindi cyiciro bazabanza kwerekwa aho batura kandi bafashwe kubyaza umusaruro amafaranga bahawe, bibumbira mu makoperative: biryo bakore imishinga ibyara inyungu, izabafasha kugira iterambere rirambye.
Ikindi ngo ni uko abimuwe bari mu ba mbere bazajya bahabwa akazi mu bikorwa byo kubaka iyo kaminuza.
Ubuyobozi bw’Intara y’Amajyaruguru nabwo bwaje gufasha Akarere ka Burera kugira ngo abaturage bimuwe ndetse n’abazimurwa aho iyo kaminuza izubakwa, bazarusheho kugira iterambere aho kugwa mu bukene kuberayo.
Ubwo tariki ya 13 Nyakanga 2016, Guverineri w’Intara y’Amajyaruguru, Bisenibamwe Aimé, yasuraga abaturage bo mu murenge wa Butaro, yasabye ubuyobozi bw’akarere ka Burera kwegera abaturage, babereka ibyiza by’iyo kaminuza n’uburyo bagomba kuyibyaza umusaruro.
Guverineri Bosenibamwe ariko asaba by’umwihariko abaturage bimuwe ndetse n’abazimurwa, gutekereza bugari, bagakora imishinga itandukanye irimo kubaka amacumbi kuko ubusanzwe ntayahari.
Agira ati “Twabasabye ko batekereza kubaka amacumbi aciriritse, acumbikirwamo abakozi bazajya bakora muri kaminuza ndetse n’abakora ku bitaro (bya Butaro) n’abandi bose bagenda i Butaro. Twabasabye ko bashyiraho amaduka aciriritse….kugira amafaranga yose azaze ashyira mu bikorwa imishinga bateganyije.”
Twahirwa Anaclet, umwe mu baturage bimuwe, avuga ko inama bagenda bahabwa n’abayozi bazazikurikiza kugira ngo batazagwa mu bukene.
Agira ati “Twamaze kwitegura, twabonye ubutaka, tubona n’aho kubaka. Turashaka noneho kugira ngo twubake ahandi ho kubyaza umusaruro, tuvuge nko mu bucuruzi.”
Iyo kaminuza y’ubuvuzi iri kubakwa ahantu h’icyaro. Umuhanda uhagera ni ibitaka gusa kuburyo kuhagera bigoye. Ariko kuri ubu hatangiye ibikorwa byo gushyira kaburimbo muri uwo muhanda.


text:
Iyo ubonye umuntu uhora asa neza, aba ahantu heza kandi ubuzima bwe bugaragarira inyuma bwose ukabona buhora bumeze neza, akenshi utekereza ko bafite umushahara uhambaye, ubucuruzi runaka bwinjiza agatubutse. Nyamara ubushakashatsi bwagaragaje ko benshi mu bantu bavutse hagati ya 1980 na 1989, ni ukuvuga bari hagati 29 na 38 babayeho mu buzima bwo kwikopesha no gufata amadeni aremereye kugira ngo abashe kubaho ubwo buzima benshi babona nk’inzozi.
Uko imyaka irushaho gutambuka, niko ubuzima burushaho gukomera ku buryo kugira ngo wibesheho kandi ubeho neza bisaba gukora ukiyuha akuya cyangwa se ukaba wananyura mu zindi nzira zitoroshye ngo ugire icyo ugeraho gufatika. Muri uko kwihuta kw’ibihe, abantu biganye, bakoranye cyangwa bari mu kigero kimwe cy’imyaka, bamwe bagera ku ifaranga abandi bakaguma baringaniye ariko kugirango bakomeze bamere nka bagenzi babo, bakisanga baba mu madeni adashira bashaka kuringanira n’ababasize.
Burya ngo benshi bikinga ya mirimbo bagata umutwe kubera amadeni
Ubu bushakashatsi bwagaragajwe na Credit Karma buvuga ko nibura abantu 40% mu bari hagati y’imyaka 29 na 38 nibura bafite amadeni akomeye. 73% y’abo kandi bemeje ko bahisha inshuti zabo n’abavandimwe ibyerekeye ayo madeni. Bimwe mu byagaragajwe bitwara abantu muri ayo madeni harimo ingendo zigamije gutembera, ibirori by’ubukwe, baby shower na bridal shower, kwizihiza amasabukuru, ibikoresho bya electronics (telefoni, mudasobwa, indangururamajwi zo mu nzu n’ibindi), imirimbo, imodoka n’ibindi byinshi bitandukanye.
Ikindi cyagarutsweho kandi ni uburyo urubyiruko ngo rusanga bigoye kwihagararaho ntugendane n’abandi cyane cyane mu bikorwa bihuriza abandi hamwe. Ibi ngo biterwa n’uko baba bibaza icyo inshuti ziri butekereze igihe batitabiriye, gutinya gutakaza inshuti, gutinya guhabwa akato mu bindi bikorwa bihuza ibintu n’ibindi.


text:
Bamwe mu baturage batuye u rwanda bavuga ko badashishikarira gusaba inguzanyo mu bigo by’imari bitewe na cyamura zivuza ubuhuha kuri bagenzi babo baba baratinyutse kuzisaba.
Inyungu ihanitse mu ma banki, amananiza k’usaba inguzanyo, ndetse bakanatunga agatoki bamwe mu bahesha b’inkiko badakora kinyamwuga kuko ngo bihutisha cyamura cyangwa bakanarya ruswa mu guteza cyamura.
Mu binyamakuru bitandukanye cyangwa ahamanikwa amatangazo nta munsi washira utumvise amatangazo menshi y’imitungo igomba gutezwa cyamunara.
Imyinshi muri iyi mitungo usanga ari iy’abantu bafashe inguzanyo muri banki ariko kwishyura bikabananira.
Muhire Daniel ni umwe mu baturage batuye mu Ntara y’Amajyepfo, mu Karere ka Huye mu Murenge wa Karama.
Yagize ati:”Twebwe abacuruzi rwose duseta ibirenge mu kwaka inguzanyo kuko urebye inzira binyuramo, ngaho ngo jya kuzuza ibi, wabizana ngo haraburamo iki n’iki, ukareba amafaranga baca yo kwiga dosiye, cyamunara zivuza ubuhuha hanze aha, inyungu ihanitse n’ibindi…”
Naho Umutoni Lilian nawe twaganiriye ucururiza mu isoko rya kijyambere rya Huye, avuga ko kwaka inguzanyo ari izabacuruzi bafite imari nyinshi kuko iyo ugannye banki uciritse uhomba bidateye kabiri. We agasanaga hakwiye gukorwa ubukangurambaga bwimbitse mu kwigisha abantu gukoresha inguzanyo ndetse n’amabanki akagabanya inyungu aca ku nguzanyo.
Umwe mu bakozi ba banki ushinzwe ibikorwa twaganiriye utashatse ko amazina ye atangazwa avuga ko kuba inyungu ihanitse biterwa n’aho bakomora amafaranga baguriza abakiriya naho ibijyamye na cyamura akavuga ko ijya gutezwa byarabanje kunyura mu nzira ndende, ahubwo akagira inama abaturage guhindura imyumvire ndetse n’uwaba yahuye n’ikibazo gituma akererwa kwishyura inguzanyo akaba yagana banki akayisobanurira impamvu.
Nubwo biri uko bamwe mu baturage baganiriye na www.rwandadailynews.com banatunze agatoki bamwe mu bahesha b’inkiko badakora kinyamwuga bakihutisha cyamura cyangwa bakanarya ruswa mu guteza cyamura.
Gusa Me Emmanuel Nshimiyimana umuhesha w’inkiko w’umwuga twaganirye arabihakana akavuga ko n’ubundi umuhesha w’inkiko umuturage atamubonamo inshuti mu gihe aje ku mutereza ibye, ahubwo agasaba abaturage kubahiriza amasezerano.
Raporo ya Banki Nkuru y’igihugu (BNR) iragaragaza ko kugera muri Kamena 2017, ibigo by’imari iciriritse byari bifite imitungo ibarirwa muri miliyari 247.7 z’amafaranga y’u Rwanda, ivuye kuri miliyari 230.3, bikagaragaza ko mu gihe cy’umwaka iyi mitungo yazamutseho 7.6%.
Iyi raporo ya BNR nanone ikagaragaza ko iri zamuka riri ku muvuduko muto ugereranyije n’umwaka wabanje, aho ryari riri kuri 22.8%.
Raporo ikavuga ko iri zamuka rigenda gake mu mezi atandatu ya mbere y’umwaka wa 2017 ryatewe “N’uko amafaranga abaturage babitsa mu bigo by’imari yagabanutse, ndetse n’inguzanyo zitishyurwa neza zazamutse ziva kuri 7.5% muri Kamena 2016 zikagera kuri 12.3% muri Kamena 2017.”
Umuvuduko w’amafaranga abaturage babitsa mu bigo by’imari iciriritse wavuye ku kuri 20.1% mu mezi atandatu ya mbere ya 2016, ugera kuri 5.9% mu gice cya mbere cya 2017, impaamvu y’iri gabanuka ishingiye kandi n’uko abaturage batinya za cyamunara bityo ntibitabire kugana ama banki.


text:
30% by’abatarubahirije igishushanyo mbonera cya Kigali baracyateje akajagari
Ubuyobozi bw’Umujyi wa Kigali buvuga ko amatongo akigahagaragara ari uko hari 30% by’abananiwe kubahirizwa ibyo igishushanyo mbonera giteganya.
Ubuyobozi bw’Umujyi wa Kigali bwemeza ko icyiciro cya mbere cy’igishushanyo mbonera cyawo guhera mu 2013 kugeza mu 2018, cyashyizwe mu bikorwa ku rugero rurenga 70%.
Umuyobozi w’Ishami rishinzwe imiturire n’imitunganyirize y’Umujyi wa Kigali, Fred Mugisha avuga ko icyo kibazo bagiye kukiganiraho na ba nyir’ibibanza bikiri amatongo.
Agira ati "Twagize imbogamizi y’uko ba nyir’ubutaka babuze ubushobozi, ni yo mpamvu turimo gushyiraho ikindi gishushanyo mbonera cyorohera buri wese ufite ubutaka muri Kigali.
Tugiye gutegura ibiganiro no kwakira ibitekerezo by’abaturage, kuko twumvaga bavuga ko igishushanyo mbonera cya mbere kibirukana mu Mujyi wa Kigali."
Ku ruhande rw’abatuye mu mujyi, amanota abayobozi bawo bihaye ngo ashobora kuba ari menshi kurusha ibikorwa bigaragara.
Abo baturage basaba ubuyobozi ko bwahindura uburyo bwo gutegura igishushanyo mbonera bujya bubaha umwanya bakabigiramo uruhare bityo bikanoroshya ishyirwa mu bikorwa ryacyo.Kuko ngo icyatumye igishushanyo mbonera cya mbere kitubahirizwa ni uko ubuyobozi bwagiye bufunga inzu y’ubucuruzi nta bwumbikane bugiranye na ba nyirazo.
Umwe bacururizaga mu nzu zafunzwe hafi y’ahakorera ibiro by’Umujyi wa Kigali, ati "Hari impungenge ko aya mazu bafunze agiye kumara imyaka irenga itatu ari amatongo, kuko nta gishushanyo gihari cyo kuyubaka, ndetse nta n’amafaranga."
Uretse mu mujyi rwagati hateganywaga kubakwa amagorofa maremare, mu makaritiye ya Kigali na ho hashyizwe imihanda, abahatuye basabwa kubaka inzu zigerekeranye.
Abayobozi b’Umujyi wa Kigali bavuga ko bagiye gutegura uko bazakorana n’abaturage, nyuma y’ibiganiro barimo kugirana n’impuguke zizashyira mu bikorwa igishushanyo mbonera.
Ibitekerezo ( 3 )
Abayobozi badufashe kubaka inzu zigerekeranye nibyiza bifite ninyungu gusa harabo binanira byadufasha abantu twubatse izichiriritse nkomuri busanza (Kanombe)Usanga hubaka bake
Gusa ntibubake mukajagagarukajagagari
Ndumva abayobozi batekereza neza ntawe ukeneye akajajagari gusa nko mubicye byaza Busanza aho basaba kubaka inzu zigerekeranye uzasanga bitoroshe ikigaragara nuko usanga aribisambu byibereyaho aliko batwigira neza abantu bakubaka inzu zichiritse.Aliko zitarizakajagarim
Jyewe tuvindimwe ndifuzako abo baturajye bakumva ibyabayobozi bababwira